Vučić i Erdogan u Ankari: Saradnja Srbije i Turske odlična, važno očuvati mir na Balkanu (VIDEO) - Naslovi.net\n"Na sastanku smo još jednom snažno i odlučno potvrdili značaj koji pridajemo miru i stabilnosti na Balkanu. Razmenli smo mišljenja o političkoj krizi u BiH. Očigledno je da je potrebno zajednički delovati sa međunarodnom zajednicom kako bi ta kriza bila prevaziđena", kazao je Erdogan.\nOn je naveo da obim trgovine između dve zemlje "nastavlja da obara rekorde", uprkos negativnim efektima pandemije korona virusa.\nOn je ukazao i da je u porastu i broj putovanja i turista u porastu i dodao da će od ove godine početi direktni letovi za Tursku sa sva tri aerodroma u Srbiji, uvođenjem linija iz Niša i Kraljeva za Istanbul.\n"Razgovarali smo o turskim investitorima u Srbiji, našli smo najbolju cenu struje za njih. Oni pokrivaju manja mesta, Lebane, Krupanj, Žitorađu, ali i veće gradove kao što su Niš i Leskovac", kazao je Vučić.\nUoči obraćanja Vučića i Erdogana zvaničnici dve zemlje potpisali su nekoliko sporazuma koji treba da doprinesu unapređenju bilateralne saradnje.\nMeđu njima je i okvirni sporazum o saradnji Zavoda za zaštitu spomenika kulture Srbije i Generalne direkcije za kulturno nasleđe i muzeje Turske. Sporazum su potpisali ministri kulture Srbije i Turske, Maja Gojković i Mehmet Nuri Ersoj (Ersoy).\nPrema podacima Zavoda za statistiku Srbije, trgovinska razmena između Srbije i Turske porasla je 37,9 odsto u prva tri kvartala 2021. godine i iznosila je 1,4 milijarde dolara. Prošle godine je obim razmene između dve države iznosio rekordnih 1,5 milijardi dolara.\nU Srbiji posluje oko 110 turskih preduzeća u tekstilnom, automobilskom, građevinskom i mašinskom sektoru, te u bankarstvu i turizmu.\nVučić: Razgovarao sam sa Erdoganom o situaciji u BiH i izgradnji autoputa\nPredsednik Vučić iz Ankare posle razgovora sa Erdoganom: Mir i stabilnost nemaju cenu! Naše zemlje moramo da guramo napred\nVučić: "Rekao sam im, pametniji ste, vodite vi stranku"\nPredsednik iz ankare o detaljima sastanka u 4 oka: Sa Erdoganom o regionu, Dejtonu... O referendumu: Istina je, nisam zadovoljan\nAleksandar VučićBalkanBosnaHercegovinaBosna i HercegovinaErdoganPredsednik SrbijeTurska\nManojlović (DS): Sudbina Milorada Đokovića iz Peći je sudbina naših ljudi na Kosovu i Metohiji\n„Srbi, ne verujte ni rečju srpskim zvaničnicima, Vučićeva priča o „Oluji“ je gluma“ – Šeholi o Vučićevim tvrdnjama da kosovska Vlada sprema proterivanje Srba


Portal Sarajevo-RS.com - Nema novca za meteorološke stanice u Palama i Istočnom Novom Sarajevu\nNema novca za meteorološke stanice u Palama i Istočnom Novom Sarajevu\nnedelja, 13 avgust 2017 13:30\nOpštine Pale i Istočno Novo Sarajevo neće uskoro dobiti meteorološke stanice, jer Republički hidrometeorološki zavod nema novca za realizaciju tih projekata.\nNa mreži Hidrometeorološkog zavoda Republike Srpske, na području Sarajevsko-romanijske regije, stanice postoje samo na Sokocu i u Han Pijesku, dok je veći dio grada Istočno Sarajevo pokriven meteorološkim stanicama koje pokriva Federalnih hidrometeorološki zavod.\nIz Hidrometeorološkog zavoda Republike Srpske kažu da nemogućnost da opštine Pale i Istočno Novo Sarajevo po prvi put dobiju svoje meteorološke stanice nije stvar politike, već tehničke i finansijske nemogućnosti.\nMeđutim, svaka opština ili lokalna zajednica koja želi da postavi svoju meteorološku stanicu, to može uraditi uz tehničku podršku Zavoda.\nRanije, načelnik opštine Pale Boško Jugović rekao je da vrijeme da se pristupi nabavci jedne meteorološke stanice, te da bi Opština mogla da uvrsti u budžet nabavku jedne stanice.\nJugović smatra da bi cifra od 20.000 do 30.000 KM mogla da se obezbjedi iz budžeta i uloži u kupovinu meteorološke stanice, koja će raditi u skaldu sa propisima Republičkog hidrometeorološkog zavoda.\nI načelnik opštine Istočno Novo Sarajevo Ljubiša Ćosić rekao je da ova opština mora da se pozabavi pitanje projekcije vremenskih prilika, koje su ovog ljeta donijele velike klimatske promjene i toplotni talas.\nĆosić je dodao da će se konsultovati sa Hidrometeorološkim zavodom Srpske oko nabavke i postavljanja meteorološke stanice u Istočnom Novom Sarajevu.\nViše iz ove kategorije « Mladić poginuo na ulazu u Pale Osnovan Centar za mlade u Istočnoj Ilidži »


U julu letovi za evakuaciju Avganistanaca koji traže vize\nTanjug 14. jula 2021. 17:51\nVAŠINGTON – Letovi za evakuaciju Avganistanac koji su podneli zahteve za imigracionu vizu u Sjedinjene Američke Države počeće poslednje nedelje jula, izjavio je visoki zvaničnik američke administracije.\nRojters je ranije izvestio da se očekuje da će administracija predsednika DŽozefa Bajdena najaviti početak programa pod nazivom „Operacija savezničko utočište“, pozivajući se na osobe upoznate sa operacijom, preneo je Rojters.\nAmerička administaracija ne planira da otkriva detalje o tome kada će letovi krenuti zbog „operativnog obezbeđenja“, rekao je visoki zvaničnik administracije.\nJedinicom Stejt departmenta koja koordiniše evakuaciju upravljaće ambasadorka Trejsi DŽejkobson, a u njoj će biti i predstavnici sekretarijata za odbranu i unutrašnju bezbednost, rekao je neimenovani zvaničnik.\nZamenik savetnika za nacionalnu bezbednost Ras Trevers koordinisaće međuagencijskim procesom vezanim za evakuaciju.


Đukić Dejanović: "Narodni front" dobija v.d. direktora za sedam dana – Nadlanu.com\nĐukić Dejanović: "Narodni front" dobija v.d. direktora za sedam dana\nObjavljeno 11. okt 2013. / 13:38:13\nMinistarka zdravlja Slavica Đukić Dejanović izjavila je danas da će na prvoj sledećoj sednici Vlade Srbije, najverovatnije idućeg četvrtka, biti imenovan vršilac dužnosti direktora Ginekološko akušerske klinike "Narodni front".\n“Dobro je što je tako značajna institucija u fokusu vlade i što će kadrovsko rešenje za vršilaca dužnosti biti na kadrovskoj komisiji vlade. Na prvoj sednici vlade ovo će biti rešeno,” rekla je DJukić Dejanović za Radio televiziju Srbije.\nOna je navela da važna zdravstvena ustanova u Srbiji od 10. septembra nema direktora i da je Vlada Srbije bila u proceduri oko rešavanja tog pitanja i pre nego što je Upravni odbor sastavio svoj predlog.\n“I pre nego što je Upravni odbor, takav kakav je i kako je radio pitanje je legalnosti, da ne ulazimo sad u to, sastavio svoj predlog za vršioca dužnosti vlada je već bila u proceduri oko rešavanja tog pitanja,” rekla je Đukić Dejanović.\nZdravstvene ustanove da paze na rezerve\nGovoreći o problemima nabavke zdravstvenog materijala, Đukić Dejanović je rekla da zdravstvene ustanove moraju da vode računa da potrošni materijal uvek bude u rezervi.\n“Rukovodioci ustanova u kojima se rade odgovorne intervencije moraju zatražiti nabavke pre nego sto dođemo u situaciju da nema nekog implanta ili leka,” rekla je ministarka.\nĐukić Dejanović je rekla da će centralizovno snadbevanje lekovima i potrošnim materijalom, na koje će se preći 1. januara iduće godine, obezbediti bolje uslove za pacijente.\nDodatno smanjiti liste čekanja\nMinistarka je rekla i da su liste čekanja smanjenje, ali da ministarstvo time nije zadovoljno i da je neophodno da zdravstvene ustanove pokažu solidarnost i pomognu jedna drugoj kad je to potrebno.\n“Zračni aparati su se pokvarili u Novom Sadu i mi smo noćas radili sa direktorima kliničkih cenara u Kragujevcu, Nišu i Beogradu da vidimo kojom dinamikom mogu da povećaju svoje obime rada da bi primili deo pacijenata,” kazala je Đukić Dejanović.\nOna je istakla da ministarstvo pokušava da iz kredita Svetske banke jedan jedan deo novca uzme za aparate za medicinsko lečenje i dijagnostiku.\n“Najbitnije je da se pacijentu koji se nalazi na listi čekanja za vreme dok čeka ne pogoršava zdravstveno stanje i da ne bude ugrožen,” rekla je ministarska i dodala da se prioriteti na listi čekanja moraju poštovati i da mora da postoji javnost u formiranju lista.\nministarstvo zdravljanarodni frontslavica ?uki?-dejanović\nĐukić Dejanović: Nije bilo razgovora o novoj vladi\nSlavica Đukić Dejanović: SPS će biti deo vlasti


Foto: AKrebs60 from Pixabay\nOdluka Hrvatske elektroprivrede da počne da naplaćuje punjenje električnih vozila na svojim punjačima ponovo je otvorila polemiku da li je jeftinije voziti auto na električnu energiju, dizel ili benzin. Sa trenutnim cenama u Hrvatskoj vožnja električnog automobila, uz vođenje računa gde se i kada puni, je ipak povoljnija, u određenim situacijama i skoro tri puta.\nHrvatska elektroprivreda (HEP) je odlučila da od 24. januara naplaćuje punjenje električnih vozila na više od 30 lokaciji sa 46 punjača, dok će na preostalih više od 50 to uraditi za nekoliko nedelja. HEP je prvi punjač otvorio 2010, ali je njihov broj drastično povećao posle 2016, pa sada ova kompanija ima mrežu koja se zove ELEN. Inače, najviše javnih stanica za električna vozila u Hrvatskoj ima Hrvatski telekom – 125, sa 170 punjača.\nVlasnici električnih automobila su obilato koristili besplatno punjenje\nObjašnjavajući početak naplate, Josip Lebegner, iz sektora e-mobilnost u HEP-u, izjavio je da je ovaj potez bio najavljen, kao i da je potrošnja električne energije na lokacijama na kojima je prvo uvedene bila izuzetno velika. Naravno, ta potrošnja možda i ne bi bila toliko problematična da cene energije poslednjih nekoliko meseci ne dostižu rekordne nivoe zbog energetske krize.\nKada je reč o računici šta se više isplati, on je naveo da se električni automobili mogu puniti i kod kuće jer je svaka utičnica punjač. Cena jednog kilovat-sata za domaćinstva, kako je istakao, je oko jednu kunu (0,13 evrocenti), što je oko tri puta niže od cene na punjačima ELEN-a, preneo je N1.\nNajjeftinije punjenje tokom noći\nPrema cenovniku za ELEN e-punjače, najniža cena je 0,31 evrocent za kilovat-sat, a najviša 0,66 evrocenta. Cene zavise od snage punjača, koja je važna jer smanjuje vreme punjenja, i od vremena punjenja jer je jeftinija tarifa u periodu od 21 sat uveče do sedam ujutru.\nRačunica kaže da je za punjenje električnog vozila, koje troši oko 20 kilovat-sati na 100 kilometara po najnižoj ceni potrebno 6,2 evrocenta, po srednjoj 9,2, a po najvišoj 13,2 evra. Ali, ako se to radi kod kuće cena je samo 2,6 evra. Punjenje kod kuće uz dopunu na stanicama ELEN-a u proseku bi moglo da košta 4-6 evra.\nNa drugoj strani, za punjenje rezervoara dizelom, uz potrošnju od pet litra i trenutnu cenu od 1,54 evra, potrebno je 7,7 evra, a benzinom, uz potrošnju od šest litara i cenu od 1,54 evra, 9,2 evra.\nAko godišnje prelazite 10.000 kilometara računica je sledeća: na benzin ćete potrošiti oko 920 evra, na dizel oko 770 evra, a na električnu energiju 400-600 evra ili, ako ste veoma pažljivi sa punjenjem, samo 260.\nTroškovi goriva, ali i održavanja, jer su električni automobili mnogo manje zahtevni od benzinaca i dizelaša, mogu delom da kompenzuju veći trošak za kupovinu auta na struju.\nNaime, prosečna cena električnih automobila je oko 30.000 evra, mada se mogu naći modeli i za 15.000 evra. U proseku su skuplji oko 40 odsto od dizelaša i benzinaca, ali sa subvencijama države se taj procenat se može smanjiti ispod 30 odsto. Naravno, ima i modela koji su veoma pristupačni, kao što je, na primer, model Dačija Spring koji se uz pomoć države u Rumuniji može nabaviti za samo 7.700 evra. Takođe, cene električnih automobila će narednih godina ići samo na dole.\nNije sve u novcu kod električnih automobila ili, ipak, jeste?\nCene električne energije, održavanja, kupovine, daju sliku iz ugla troškova korišćenja električnih vozila. Ali, suština ovih četvorotočkaša je da smanje emisije štetnih gasova koje izazivaju klimatske promene i zagađenje vazduha.\nZato je važno naglasiti da korišćenje električne energije iz obnovljivih izvora prilikom punjenja i održivo dobijanje sirovina koje se koriste u njihovoj proizvodnji omogućuje da električni automobili ispune svoju svrhu.\nAli, ovde se opet vraćamo na troškove i novac jer nije teško izračunati koliko koštaju posledice klimatskih promena, poput suša i poplava, ili zagađenja vazduha, kao što su bolesti i prevremene smrti ljudi.\nTagovi: električna vozila, emisije, energetska kriza, HEP, klimatske promene, punjači za električna vozila, zagađenje vazduha\nPočetna » Vesti » Mobilnost » Punjenje električnih vozila u Hrvatskoj i dalje jeftinije od goriva nakon uvođenja naplate na punionicama


SIEPA poziva IT kompanije u Amsterdam\nSIEPA poziva IT kompanije u Amsterdam – Personal magazin\nAgencija za strana ulaganja i promociju izvoza (SIEPA) poziva zaintersovane informaciono tehnoloske (IT) kompanije iz Srbije na veliki B2B IT “mec mejking” dogadjaj u okviru IBC sajma u Amsterdamu. Sajam traje od 9. do…\nAgencija za strana ulaganja i promociju izvoza (SIEPA) poziva zaintersovane informaciono tehnoloske (IT) kompanije iz Srbije na veliki B2B IT “mec mejking” dogadjaj u okviru IBC sajma u Amsterdamu. Sajam traje od 9. do 13. septembra i do sada se prijavilo 192 firme iz 24 zemlje, najvise iz Holandije, Nemacke i Francuske.\nUčešće je besplatno, sastanci traju po 30 minuta a broj rezervisanih sastanaka je neogranicen. Zainteresovane IT kompanije za besplatnu registraciju na B2B dogadjaju, mogu da postave podatke na http://ibc2011.b2b-tch.com/index.php?page=register>. SIEPA ce refundirati polovinu troskova za put i smestaj kompanijama u okviru konkursa za pomoc izvoznicima koji je objavljen 19 avgusta.\nSIEPA poziva IT kompanije u Amsterdam was last modified: August 26th, 2011 by Redakcija\nProjekat “Podrška razvoju eUprave”\nIAB traži da ICANN odustane od uvođenja komercijalnih TLD


Fakultet za Crnogorski jezik zadužen za uvjerenja: Provjeravaju i znanje stranaca - CdM\nFakultet za Crnogorski jezik zadužen za uvjerenja: Provjeravaju i znanje stranaca\nFakultet za crnogorski jezik na Cetinju provjeravaće znanje crnogorskog jezika i izdavaće uvjerenja strancima radi dobijanja boravišne dozvole i u slučaju zapošljavanja u nastavi, što do sada nije radio, saznaje Pobjeda.\nU Ministarstvu prosvjete su potvrdili ovu informaciju i pojasnili su da je na predlog ovog fakulteta Nacionalni savjet u julu donio program za provjeru znanja crnogorskoga jezika za strance.\nNa osnovu ovoga programa, Fakultet za crnogorski jezik i književnost obavljaće provjeru znanja crnogorskog jezika u skladu sa zakonom, što ne znači da istu provjeru ne može obavljati i drugi subjekat u skladu sa zakonom i ukoliko podnese prijedlog programa za provjeru znanja rečeno je iz ovog resora.\nFakultet na Cetinju posjeduje licencu za obrazovanje odraslih za crnogorski jezik tako da, kako dodaju, može organizovati provjere znanja crnogorskoga jezika prema programima koje je usvojio Nacionalni savjet.\nIstakli su da je provjeru znanja iz crnogorskog jezika za nastavnike ranije radila komisija koju je formiralo Ministarstvo, te su precizirali da će Fakultet obavljati taj posao u skladu sa Zakonom o osnovnom obrazovanju i vaspitanju.\nU tom aktu, kako dodaju, propisano je da nastavu u školi mogu izvoditi nastavnici kojima je jezik na kojem se izvodi nastava maternji ili nastavnici koji su završili odgovarajući fakultet za obrazovanje nastavnika na jeziku na kome se ta nastava izvodi.\nNastavu u školi mogu izvoditi nastavnici koji nijesu završili odgovarajući fakultet za obrazovanje nastavnika na jeziku na kojem se izvodi nastava ako na posebnoj provjeri znanja pokažu da vladaju književnim jezikom na kojem se izvodi nastava u školi.\n“Provjeru znanja obavlja komisija koju obrazuje odgovarajuća ustanova visokog obrazovanja, a obavlja se u skladu sa posebnim programom koji donosi Nacionalni savjet”, naveli su iz ovog resora.\nIz Ministarstva su rekli i da provjera znanja crogorskog jezika za dobijanje dozvole za stalni boravak nije bila u nadležnosti obrazovnih ustanova. Sada će taj posao takođe preuzeti Fakultet za crnogorski jezik, a provjeravaće nivo poznavanja jezika na osnovu Zakona o strancima.\nZa uspješno polaganje provjere znanja neophodno je znanje jezika najmanje na nivou A2. Ispitni centar, sa druge strane, obavlja provjeru znanja crnogorskog jezika za dobijanje državljanstva.\nTagoviFakultet za crnogorski jezik i književnost ministarstvo prosvjete Provjera znanje\n66 Komentara na "Fakultet za Crnogorski jezik zadužen za uvjerenja: Provjeravaju i znanje stranaca"


Online kursevi i Škola ruskog jezika | Akademija Oxford\nOnline kursevi ruskog jezika - Audio verzija\nOnline kurs ruskog jezika – izvanredan je izbor za one polaznike, koji žele da uštede na vremenu, dobiju kavlitetna predavanja po veoma pristupačnim cenama. Ovakav vid nastave trenutno se nalazi na prvom mestu, kada je u pitanju najmoderniji način učenja. Sve više je završenih studijskih programa na ovaj način, koji je iako još nedovoljno prihvaćen kod nas u svetu najčešći i najtraženiji.\nUsavršavanjem svetski priznatih trendova, naša ponuda je kao i uvek pružala mogućnost da svako pronađe vid nastave koji mu u tom trenutku najviše odgovara, a koji istovremeno nudi i kvalitetne rezultate. Online nastavu možete pohađati uz grupu koja je prisutna u učionici, ili pak sami sa nekim od naših profesora kog Vi odaberete, a koji nije iz mesta gde se Vi nalazite!\nOnline kurs ruskog jezika – na grpnoj nastavi je u trajanju od četiri meseca i obuhvata šezdeset i četiri školska časa po nivou, dok je individualna nastava u trajanju od pedeset školskih časova – dvadeset i pet dvočasa. Ukoliko je ovakav način baš onaj koji ste tražili, kako ni u jednom segmentu ne biste gubili dragoceno vreme, nakon odslušane nastave za određeni nivo imate mogućnost i online polaganja ispita, kako biste što pre došli do neophodnog dokumenta – sertifikata.\nNajbolji uslovi su ono što svaki polaznik traži, a Mi smo sigurno na prvom mestu u obezbeđivanju istih, jer ste Vi, su naši učenici snaga koja nas pokreće u svakom smislu!!!\nOnline kurs ruskog jezika - cena\nSpisak gradova za Online kurseve ruskog jezika


Preduzeće „Park“ novim sezonskim cvijećem narednih dana počinje ukrašavati cvjetne gredice na zelenim površinama – KJKP Park Sarajevo\n04/10/2018 04/10/2018 Park\nDolaskom jeseni i prvih mrazeva, počinju i radovi preduzeća „Park“ na pripremi i uređenju javnih zelenih površina u Kantonu Sarajevo za hladnije vremenske prilike, kišu, niže temperature, a kasnije i snijeg.\nOsim zaštite mladih stabala, ukrasnog grmlja, ružičnjaka, travnjaka, posebna pažnja u ovom periodu posvećuje se cvjetnim gredicama sa sezonskim cvijećem.\nTako su radnici Sektora održavanja jučer, u okviru svakodnevnih radova otpočeli aktivnosti na uklanjanju sezonskog, jednogodišnjeg cvijeća u postojećim cvjetnim gredicama, revitalizaciji i pripremi zemljišta za sadnju novog, dvogodišnjeg cvijeća. Jučer su takvi poslovi završeni na Marijin dvoru, a danas je iz cvjetnih gredica kod Higijenskog zavoda uklonjeno sezonsko cvijeće koje je ovaj prostor ukrašavalo od proljeća i tokom cijelog ljeta. Narednih dana takvi poslovi bit će realizirani u svih šest općina u Kantonu Sarajevo u kojima preduzeće „Park“ ima nadležnost održavanja zelenih površina.\nNa mjestima gdje je do sada bilo sezonsko jednogodišnje cvijeće, nakon prihrane zemljišta i uređenja prostora, već od polovine oktobra bit će zasađeno novo, dvogodišnje cvijeće, kojim će tokom jeseni, zime i proljeća naredne godine biti ukrašene zelene površine.\nZa tu namjenu u „Park“-ovim rasadnicima u Nedžarićima završen je uzgoj cvijeća viole, belisa i miozotisa, zatim krizantema, ukrasnog grmlja, žive ograde i sve je spremno za njegovu sadnju na zelenim površinama.\nInače, za ovu, drugu po redu, ovogodišnju sadnju sezonskog cvijeća u „Park“-ovom rasadniku u Nedžarićima proizvedeno je nešto manje od 100.000 komada cvjetova kojim će u narednim danima biti ukrašene površine u Velikom i Malom parku, u ulicama Mula Mustafe Bašeskije, Maršala Tita, Zmaja od Bosne, Bulevaru Meše Selimovića, na Dobrinji, centralnom dijelu Ilidže, kao i površine u ulici Jošanička u Vogošći. Osim proizvedenih 100.000 komada cvjetova viole, belis, krizantema i slično, jedan dio proizvodnje namijenjen je i za uređenje manjih površina, koje inače nisu obuhvaćene redovnim održavanjem, a čije uređenje je dogovoreno u okviru saradnje sa pojedinim gradskim, odnosno kantonalnim općinama.\nDio novog sezonskog cvijeća već je izložen ili će to narednih dana biti na policama u “Park”-ovom vrtnom centru “Flora” u Nedžarićima u ulici Aleja Bosne srebrene 66, a ljubitelji uređenih balkona, dvorišta i okućnica isto mogu kupiti po vrlo povoljnim cijenama. Osim sezonskog cvijeća izložbeno-prodajni plato “Flore” obogaćen je brojnim sadnicama ukrasnog grmlja, žive ograde, ruža, ukrasnih stabala, ali i sadnica voća. Bitno je naglasiti i to da sve sadnice koje se nude kupcima u vrtnom centru “Flora” vlastiti su i domaći proizvod, koji posjeduje sve potrebne deklaracije, a za sadnju, uzgoj i njegu istih na licu mjesta kupci će dobiti i besplatne stručne savjete, te prijevoz većih količina robe na području Kantona Sarajevo.


Iz Instituta za istraživanje genocida Kanada poručili Jeremiću: Genocid u Srebrenici je činjenica\n368 Pregleda - E.Ć. - апр 12, 2021, 2:25 по подне\nInstitut za istraživanje genocida Kanada (IGK) uputio je otvoreno pismo predsjedniku Narodne stranke Vuku Jeremiću koje je ujedno javna poruka svjetskoj javnosti na kontinuitet negiranja genocida Srpske akademije nauka i umjetnosti.\nPodsjećaju da je Centar za međunarodnu saradnju i održivi razvoj (čiji je predsjednik Vuk Jeremić) u saradnji sa Pravnim fakultetom iz Niša organizovao online diskusiju "U ime pravde". Pored Jeremića, u diskusiji je učestvovao i Alan Deršovic, harvardski profesor prava i poznati američki advokat koji je u Hagu branio ratnog zločinca Momčila Krajišnika.\n"Diskutanti su se osvrnuli na Haški tribunal, valjda u ime neke pravde, što bi trebalo da sugeriše naslov ovog dubokoumnog razgovora. Jeremić je rekao da je odluka kojom je Međunarodni sud pravde odredio masakr u Srebrenici kao genocid jedna od najkontroverznijih, te kako u Srbiji o toj temi traje žestoka debata i to sa veoma dobrim razlogom", navode iz IGK-a u saopćenju za javnost.\nRazlog za tu takozvanu debatu, smatraju u IGK-u, konačna je pobjeda istine o genocidu u Srebrenici, istine koja putem oskarovog kandidata, filma "Quo vadis, Aida?", zajedno sa već utvrđenim sudskom i političkom istinom zaokružuje svjetsku, historijsku istinu o najvećem zločinu poslije holokausta u Evropi, genocidu u Srebrenici.\n"Negatoru genocida Jeremiću poručujemo da nema nikakve odluke, imaju samo pravosnažne presude oba međunarodna svjetska suda. Genocid u Srebrenici definitivno nije stvar mišljenja srpskog nacionaliste Vuka Jeremića, to je sudska, historijska, politička i sada umjetnička istina, odnosno historijska činjenica koju je priznao svijet", saopćeno je iz Instituta za istraživanje genocida Kanada.\nOZNAKE SrbijaPoznatiCrni Bombarder PortalPolitikaSrbija Najnovije VestiNajnovije VestiNAJNOVIJE DANASAmerika\nČokolada kao najstariji napitak poznat čovečanstvu.\nмај 13, 2021, 9:31 по подне - IvaE.\nODBILA PLAĆENIJE POSLOVE: Donedavna gradonačelnica Geteborga je sada vozačica komunalnog kamiona\nмај 13, 2021, 9:30 по подне - Is. Ć.


Presuda za ubistvo Tatona sledeće nedelje | Glas javnosti\nPočetna > Hronika > Presuda za ubistvo Tatona sledeće nedelje\nPresuda za ubistvo Tatona sledeće nedelje BEOGRAD- U nastavku završnih reči pred Višim sudom u Beogradu advokati odbrane tvrdili su i da tokom suđenja nije dokazana krivica optuženih za ubistvo Brisa Tatona.\nSuđenje će biti nastavljeno u utorak, 18. januara, kada će završnu reč izložiti 14 optuženih za ubistvo i jedan za pomaganje učiniocu krivičnog dela, pa bi presuda mogla da se očekuje tek krajem iduće sedmice.\nBranioci su složni u oceni da tokom procesa nije odgovoreno na osnovna pitanja ko je i na koji način tukao Tatona, niti kako je ubijeni francuski navijač pao pored stepenica kod garaže na Obilićevom vencu.\nBranilac po službenoj dužnosti Milana Vujovića, advokat Jelena Stojić rekla je da sud treba da utvrdi pojedinačne radnje svih optuženih, kao i da li je pokojni Taton gurnut ili bačen sa stepeništa i ako jeste, ko je to učino.\nStojićeva je istakla da ne posotji nijedan dokaz da je Milan Vujović naneo povrede, nijedan svedok nije ukazao na to da je on tukao Francuze, niti su nađeni tragovi njegove DNK.\nMilan Vujović bio je grubo iskorišćen, baklju i masku je morao da uzme, nije smeo da je odbije, rekla je ona, ističući da je na njenog branjenika vršen pritisak od nekih koji će se prepoznati u sudnici, na šta je sudija Mirjana Ilić rekla da je optuženi Vujović pretučen u protvorskoj jedinici, zbog čega je završio u bolnici.\nAdvokat Mirko Mraković, branilac Stepe Petrovića, istakao je da je pravna kvalifikacija krivičnog dela navedenog u optužnici teško ubistvo plod očekivanja javnog mnjenja.\nPetrović je priznanjem da je jurio francuza Filipa Morija, koga je udario i oduzeo mu torbicu, spreman da odgovara za to delo, ali ne i za krivično delo teško ubistvo.\nTužilac se, dodao je Mraković, kroz završne reči složio sa tezom da Petrović nije mogao da bude na dva mesta u isto vreme jer je bio na desetak metara od mesta na kom je Taton pretučen.\nMraković je tražio da se Petrović oglasi krivim za delo razbojništva, a ne za delo teško ubistvo.\nBranilac Dejana Stankovića, Momčilo Bulatović, nazivajući optužnicu jezivom, istakao je da se mora individualizovati odgovornost i da ne postoje dokazi koji bi teretili Stankovića za delo teško ubistvo. Moj branjenik je priznao sa kim je došao na Obilićev venac, priznao je da je zapalio baklju i istakao da ne zna da li nekog opekao istom, jer je bio pod uticajem aklohola, dodao je Bulatović.\nPolicija u vozilu otkrila sedam kilograma marihuane\nTukao trudnicu pred porođajem\nOpljačkana seoska menjačnica\nNasrnuo nožem na vlasnika kuće\nDevet povređenih u sudaru opela i juga\nOpljačkane tri pošte u Beogradu\nBorisu Stajkovcu počinje suđenje u martu\nKantonalni ministar napao policajce u Mostaru


Crnogorci protiv plastičnih vrećica\nBy Newsroom / Објављено на: April 17, 2019\nNeformalna grupa OčistiMe, koju su osnovali građani koji žele čistiju i bolju Crnu Goru, pokrenula je peticiju za odbacivanje pojedinačnih plastičnih vrećica i pokretanje sheme za vraćanje depozita za plastične boce.\nNavodi se da je grupa, sastavljena od građana Crne Gore i imigranata koji već godinama žive u zemlji, osnovana sa ciljem “da se očisti jednom zauvek”.\n“OčistiMe” je “kišobran” koji inicira, deli, povezuje, informiše i podržava sve istomišljenike i slične inicijative “, navodi se u saopštenju.\nKako tvrde, za uspjeh je neophodno da se lokalni angažman susretne s nacionalnom politikom.\n“Poziv za akciju grupe OčistiMe je upućen Ministarstvu održivog razvoja i turizma, u peticiji za zabranu plastičnih kesa za jednokratnu upotrebu do kraja 2019. godine”, navodi se u saopštenju organizacije.\nPodseća se da je istočnoafrička država Tanzanija poslednja država u nizu koja se obavezala na postepeno ukidanje jednokratne upotrebe bionerazgradive plastike, koju su Ujedinjeni narodi označili kao jedan od najvećih ekoloških izazova u svetu. Ističe se da je drugi zahtev Ministarstvu – uvođenje sheme povrata depozita (plastične boce), što se pokazalo kao najuspješniji pristup u mnogim zemljama.\n“Takav program može imati veliki uticaj na smanjenje otpada u Crnoj Gori. Dobro implementirana i dobro vođena šema depozita ne košta više od 0,01 eura po boci, koju finansiraju sami proizvođači”, navodi se u izjavi.\nNavedeno je da je povod kampanje ne samo poglavlje 27 – EU integracije, već i nužnost bolje brige o “divljoj ljepoti”, koja je ključna za konkurentnost u turizmu i sticanje kredibiliteta kvalitetne destinacije.\n“Čak 87 posto svetskih putnika želi putovati na održiv način, dok su posjetioci u Crnoj Gori šokirani realnošću koju vide – plastične vrećice na drveću i plastične boce na pješačkim stazama, putevima i vodi!” navodi se u saopštenju za štampu.


Port of Adria gomila gubitke - Vijesti.me\nPOLUGODIŠNJI IZVJEŠTAJI O POSLOVANJU KOMPANIJA\nFoto: Anto Baković Autor: Goran Kapor\nU periodu januar-jun ove godine, prema izvještajima objavljenim na berzi, pozitivno su poslovali Jugopetrol, Barska plovidba, Napredak,...dok su minus zabilježili Port of Adria, Željeznički prevoz, Lutrija,...\nPort of Adria, bivši Kontejnerski terminali, za šest mjeseci ostvarili su gubitak od 366 hiljada eura što je značajno lošiji rezultat u odnosu na isti period lani kada je minus iznosio 203 hiljade.\nNeraspoređeni gubitak kompanije dostigao je 23,3 miliona eura, dok kratkoročne i dugoročne obaveze kompanije iznose 13 miliona eura. Ukupna vrijednost imovine kompanije procjenjena je na 60 miliona eura.\nTurska kompanija Global ports preuzela je bivše Kontejnerske terminale krajem 2013. godine.\nPoslovni prihodi za ovih šest mjeseci iznosili su 4,2 miliona eura uz pad od oko 100 hiljada u odnosu na proteklu godinu. Poslovfni rashodi povećani su 3,9 na 4,4 miliona eura.\nDržavna kompanije Željeznički prevoz imala je u ovom periodu gubitak od 633 hiljade eura, što je duplo manje u odnosu na isti period lani.\nAkumulirani gubitak ove kompanije iznosi 24,4 miliona eura, dok su krediti i ostale dugoročne i kratkoročne obaveze iznose još 23 miliona eura. Ukupna imovina - aktiva je procijenjena na 40 miliona eura, što znači da su gubitak i obaveze veće od vrijednosti kompanije.\nPoslovni prihod Željezničkog prevoza za šest mjeseci iznosili su 3,6 miliona eura što je za milion više u odnosu na isti period lani. Poslovni rashodi su istovremeno porasli za 400 hiljada na 4,2 miliona eura.\nDržavna komapanije Barska plovidba u ovih šest mjeseci ostvarila je profit od 586 hiljada, što je značajno bolji rezultat jer su u istom periodu lani imali gubitak od tri miliona eura.\nMeđutim do rasta nije došlo zbog većih poslovnih prihoda već zbog toga što ove godine nijesu imali finansijske rashode od 5,1 milion već od samo 1,3 miliona eura. Poslovni prihodi bili su 4,7 miliona eura i za 800 hiljada su manji nego u istom periodu lani. Poslovni prihodi smanjeni su za 300 hiljada na 4,2 miliona eura. Postojao je i finansijski prihod od 1,5 miliona, odnosno za oko 400 hiljada veći nego lani.\nTrgovačka kompanije Napredak iz Kotora ostvarila je profit od 250 hiljada eura, što je duplo više nego u istom periodu lani.\nLutrija Crne Gore imala je gubitak od 178 hiljada eura, što je nešto bolji rezultata nego lani kada je minus iznosio 266 hiljada eura.\nZetatrans je imao profit od 294 hiljada, što je za oko 60 hiljada bolji rezultata nego lani.\nJugopetrol sada u plusu 2,2 miliona\nPodgorička naftna kompanije Jugopetrol je za isti period ostvarila od 2,2 miliona eura, što je značajan rast u odnosu na iznos iz prošle godine od 1,4 miliona eura.\nOvo je naročito dobar rezultat jer je Jugopetrol u prva tri mjeseca imao minus od 544 hiljade eura, zbog, kako su tada objesnili iz kompanije, niskih jediničnih marži izazvanim nepovoljnim kretanjima cijena nafte na svjetskim tržištima.\nNeraspoređena dobit kompanije je na kraju juna iznosila 16,3 miliona eura. Iz kompanije je ranije najavljeno da bi o dobiti i zadržanoj dobiti za 2015. godinu od 14,3 miliona eura akcionari mogli odlučivati na jesen.\nJadranski sajam Budva, dio Atlas grupe Duška Kneževića, prvo polugodište završio je u plusu od 774 eura, dok je u istom periodu lani profit bio 1.139 eura. Poslovni prihod kompanije bio je 418 hiljada eura uz rast od 26 hiljada, međutim porasli su ostali poslovni rashodi što je umanjilo profit.\najde svi ali cus lutrija... kakav bezobrazluk.. bar da stave da su dobri bili 10e samo da ih ne prozivaju..


Ugljanin objasnio šta je hteo da kaže - Sputnjik Srbija\n09:26 07.11.2018 (osveženo 09:43 07.11.2018) Preuzmite kraći link\nSulejman Ugljanin je objasnio šta je hteo da kaže kada je govorio o „srpskoj fašističkoj državi“ i šta misli o Vučiću i Ljajiću.\nPodsetimo, lider liste Samoopredeljenje, koja je pobedila na izborima za Bošnjačko nacionalno veće, izjavio je nakon proglašenja pobede da će „pobediti tu neman, fašističku tvorevinu srpsku državu Srbiju, koja želi da legalizuje genocid i zločine kao sredstvo osvajanja teritorija i rešavanja političkih pitanja“.\nMediji u Srbiji su preneli tu izjavu, ona je izazvala oštre reakcije, a nakon toga reagovala je i lista Samoopredeljenje, koja je saopštila da su mediji neosnovano i zlonamerno napali tu listu i njenog nosioca na izborima za Bošnjačko nacionalno veće, koji su održani u nedelju.\nUgljanin je danas za „TV Prva“ objasnio sve ono što se čulo nakon izbornog dana.\n„Ja sam, pored ostalog, te večeri govorio o jednoj opasnoj hroničnoj patološkoj pojavi u Republici Srbiji, koja se zove srpska država Srbija. Pod tim pojmom podrazumevamo paralelne strukture sudstva, tužilaštva, policije, vojske i drugih službi bezbednosti u Republici Srbiji, koje su od 1990. godine do danas odgovorne za zločin genocida i sve druge zločine tokom teritorijalnih osvajanja na prostoru bivše SFRJ“, kazao je on.\n„Te iste strukture su prisutne i danas u sistemu Republike Srbije, predstavljaju realnu opasnost i prete bošnjačkom narodu Srbije. O tome govori ’Majnoriti rajt grup internešenel‘, koja kaže da su u Srbiji narodi pod pretnjom Albanci, Bošnjaci, Hrvati i Romi“, dodao je on.\nUgljanin podseća na slučaj Topčidera, Ćuruvije, Sjeverina i slučaj Štrpci i „sve druge gde se se ništa o tome ne zna“. Naš cilj je da ta neman, ta fašistička tvorevina nestane, putem lustracije iz ove naše, da kažem demokratske Republike Srbije i da nakon toga svi zajedno gradimo jednu evropsku, normalnu, pravnu državu Srbiju, državu svih njenih građana, koja će biti zasnovana na vladavini prava, pravnoj sigurnosti, jednakosti pred zakonom, a u kojoj će Bošnjaci biti konsultovani, a Sandžak jedna od autonomnih regija“, kaže Ugljanin.\nNa pitanje da li želi da kaže da su njegove izjave koje su izazvale dosta bure u javnosti pogrešno prenete, Ugljanin ponavlja da je govorio o „patološkim zločinačkim strukturama, koje škode svim normalnim građanima u Srbiji“.\nObjašnjava i da je ta poruka bila namenjena svim građanima Srbije, a prvenstveno Bošnjacima, jer ta srpska država Srbija, odnosno te patološke strukture koje su i danas prisutne u sistemu Republike Srbije predstavljaju realnu opasnost za Bošnjake. „To sam hteo da kažem ljudima, da ćemo tu neman ukloniti iz ove ustavne demokratske Republike Srbije“, dodao je on, prenosi B 92.\nO skandiranju tokom postizbornog mitinga, Ugljanin objašnjava da mu je prethodilo mnogo ružnih stvari koje je učinila Republička izborna komisija, koja se stavila u službu jedne svoje liste i samo su njoj dozvolili u Novom Pazaru, Sjenici i Tutinu posebne „super uslove“, da oni mogu da postavljaju svoje birače na biračkim mestima, što su ljudi protumačili kao ustupak Vučića svom drugu, ili saradniku, ili simpatizeru, zbog čega su ljudi govorili tako.\n„Ja lično Vučića smatram kao srpskog predsednika koji dobro radi svoj posao za srpski narod, a ne brine nimalo o drugim narodima, a posebno ne o Bošnjacima“, istakao je Ugljanin.\nNa pitanje da li je razgovarao s predsednikom Srbije, nakon spornih izjava, on kaže da nije imao priliku, ali „da ima potrebu da mu pošalje stenogram, odnosno pisani tekst i izjavu od 17 minuta, da pročita šta sam ja govorio, a kako ga posmatraju građani zbog njegovih dvostrukih aršina prema ljudima u Sandžaku“.\nNa pitanje da prokomentariše izjavu Muamera Zukorlića, koji je rekao da treba biti oprezan po pitanju Ugljanina i da on ne deluje sâm, lider BNV-a odgovara „da svako govori o sebi“.\nA govoreći o napadima na Rasima Ljajića, koji je u koaliciji s njim u Novom Pazaru, dok je na vlasti na republičkom nivou, zbog njegovih izjava, Ugljanin kaže:\n„Rasim je sigurno jedan čestiti ministar koji dobro radi za državu Srbiju, a ništa za Bošnjake.“


Vesti online / Vesti / Ekonomija / PKS: Međunarodna privredna manifestacija u Zrenjaninu\n"ZrBizNet" je nova, jedinstvena privredna manifestacija u Srbiji tokom koje će privrednici imati mogućnost da učestvuju u B2B sastancima, edukativnim tribinama, predavanjima o aktuelnim temama i uspostave kontakt sa institucijama koje pružaju podršku poslovanju.\nManifestaciju otvara Marko Čadež, predsednik Privredne komore Srbije.\nGlavni cilj manifestacije je povezivanje privrednika i preduzetnika, unapređenje kvaliteta poslovanja i promocija privrede Srednjeg Banata.\nMoto i ideja ovogodišnjeg ZrBizNeta - "Pokreni se" , inspirisani su podrškom Vlade Srbije novoosnovanim preduzećima. U radu "ZrBizNeta" učestvovaće stručnjaci različitih profila, strukovna udruženja, obrazovne institucije, državne i nevladine organizacije, a svoj proizvodni program i usluge predstaviće izlagači iz Srbije i inostranstva.\nEKONOMIJA PKS: Svečana ceremonija dodele sertifikata konsultantima


"Armija" poražena u Krasnodaru uprkos brilijantnom Teodosiću - Sportske.net\n"Armija" poražena u Krasnodaru uprkos brilijantnom Teodosiću\nLokomotiva Kuban uspela je da savlada moskovski CSKA VTB lige, iako je plejmejker srpske reprezentacije ponovo odigrao fantastičnu utakicu.\nMiloš Teodosić je danas imao učinak od 22 poena (4/5 trojke, 2/3 za dva, 6/7 penali), 6 skokova i 5 asistencija, za ukupan indeks 26, bio daleko najbolji pojedinac na meču, ali ni to nije bilo dovoljno za pobedu nad Lokomotivom u gostima.\nTim iz Krasnodara slavio je proitv aktuelnog šampiona rezultatom 81:73.\nNajefikasniji u pobedi domaćina bio je Grigorijev sa 18 ubačenih poena, Ričard Hendriks je imao dabl-dabl (12p i 11s), dok je pojačanje iz minhenskog Bajerna, plejmejker Malkolm Dijelni meč završio sa 12 poena, 7 skokova i 8 asistencija.\nU poraženom sastavu pored odličnog Teodosića dvocifreni su bili Saša Kaun (14p) i Andrej Voroncevič (10p).\nLokomotiva je na čelu tabele sa tri pobede iz isto toliko utakmica, "Armejcima" je ovo bio drugi meč u sezoni i imaju polovičan učinak.\nKad smo kod VTB lige dodajmo da je protivnik Partizana u EVrokupu, ekipa Volgograda slavila sa pola koša na gostovanju u Rigi - 16:75, a najbolji pojedninac u pobedničkom sastavu bio je Dejvid Kenedi sa 19 poena. Ekipi iz Volgograda je ovo prvi trijumf u sezoni.\nDejan Borovnjak je u pobedi Zenita nad Kranojarskom (89:73) učestovao sa 12 poena i 6 skokova, dok su kod gostiju solidan učinak imali Sava Lešić (11p i 4 sk) i Kosta Perović (7p, 8 sk). Zanimljivo, najzapaženbiji pojedinac u poraženom sastavu koji s klupe vodi Stevan Karadžić bio je bivši centar Crvene Zvezde Elmedin Kikanović sa 16 poena.


Danas je u Federalnoj agenciji za privatizaciju, Komisija APF i ovlašćeni predstavnik KTK Visoko te predstavnici Sindikata KTK prisustvovali otvaranju ponuda za prodaju tehničko-tehnološke cjeline Fabrika regenerata i galanterije, sa pripadajućim zemljištem. Konstatirano je zapisnički da je pristigla jedna pravno validna ponuda grupacije PREVENT, te uplaćeni depozit od 100.000 KM, te troškovi postupka od 3.680 KM.\nPonuda grupacije PREVENT je iznosila 3.000.000 KM (na rate), upošljavanje 70 radnika KTK Visoko na 3 godine, te investicije od 2.000.000 KM u zakonskom roku. Komisija je proglasila ponudu validnom i bodovanjem po 3 kriterija konstatirala da je po bodovanju ponuda grupacija PREVENT formalno proglašena uspjelom. Uzimajući u obzir zakonske okvire Komisija treba da proslijedi Odluku o ispravnosti ponude direktoru Agencije te da pokuša od zainteresiranih strana (KTK, APF i PREVENT) približiti stavove oko detalja vezanih za dalje korake u ovom procesu (dobijanje potrebnih saglasnost od Poreske Uprave, Ministarstva finansija i drugih strana uključenih u ovaj proces).\nOvim su otvorena vrata za moguće implementiranje novih programa zapošljavanja koje grupacija PREVENT ima namjeru u ovoj godini povećati upravo u pogonima koji su predmet ovog javnog poziva. Treba ipak biti oprezan zbog komplikovanog procesa. Za nekoliko dana će biti jasnije pozicije oko daljih koraka prije eventualnog potpisivanja Ugovora.\nKako saznaje Visoko.co.ba za nekoliko dana izaći će JAVNI POZIV za prodaju Fabrike obuće Goruša za koji je zaintersirana također grupacija PREVENT, ovaj put to bi podrazumijevalo preuzimanje 130 radnika na period od 3 godine uz odgovarajuću cijenu i investicije.


Fondacija Divac deci obezbedila novu školsku opremu i paketiće - Pokazivač\nFondacija Divac obezbedila je nov školski nameštaj za decu iz sela Tibužde, dok su đaci osnovne škole „Braća Aksić“ sa Kosova i Metohije dobili novogodišnje paketiće.\nOŠ „Bora Stanković“ u selu Tibužde udaljena je 5 km od Vranja. Školu pohađa 250 učenika i učenica sa kojima radi 70 posvećenih nastavnika/ca i pomoćnog osoblja. Nažalost, klupe i stolice koje su deca upotrebljavala koristili su i njihovi roditelji i odavno je bilo vreme da se zamene za nov, čist i bezbedan nameštaj. Fondacija Divac je početkom decembra prethodne godine pokrenula akciju prikupljanja sredstava za kupovinu nove školske opreme.\nZahvaljujući velikom broju donacija i ljudima iskrenog srca, obezbedili smo 30 klupa i 60 stolica za učenike/ce ove škole. Još jednom smo dokazali da su ciljevi dostižni uz zajedničku podršku i što svi imamo mali udeo u tome da ulepšamo period školovanja našim mališanima.\nA kako za novogodišnje poklone nikada nije kasno, novo polugodište za učenike/ce osnovne škole „Braća Aksić“ Lipljan, isturenog odeljenja u Rabovcu, počelo je uz dodelu novogodišnjih paketića. Fondacija Ana i Vlade Divac je uz podršku individualnih donatora i humanitarnih ljudi, obezbedila poklone za decu u opštini Lipljan na Kosovu i Metohiji. Pokloni su stigli na pravu adresu uz pomoć prijatelja iz Doma kulture Gračanica.\nFondacija Divac od svog osnivanja ulaže u obnovu škola i unapređenje obrazovanja kroz rekonstrukciju objekata, kupovinu nove i moderne opreme, kao i školskih knjiga. U toku 2021. godine podržali smo ukupno pet škola iz mesta: Niš, Vranje (Vrtogoš), (Orašac) Prijepolje, Drajinac (Svrljig) i Mađere (Ražanj), a više o ovoj inicijativi možete pronaći na ovom linku.\nPrethodni tekstOtvoren novi krug konkursa „Oni su Heroji“


Jeftini letovi iz Španije do Benina - Avio karte Španija Benin - eSky.rs\nAvio karte iz Španije do Benina\nPretražite letove iz Španije do Benina\nProverite najbolje prilike za letove iz Španije do Benina\n✔ Postoje li posebne ponude za letove iz Španije do Benina na eSky.rs?\n✔ Mogu li se pobrinuti za osiguranje prilikom rezervacije leta iz Španije do Benina?\n✔ Ako rezervišem let iz Španije do Benina, mogu li da rezervišem ujedno i smeštaj?\n✔ Koje avio-kompanije nude letove iz Španije do Benina?\nBudite sigurni, da na eSky.rs ponuda letova iz Španije do Benina uključuje ne samo niskotarifne avio-kompanije, već i one koje su specijalizovane za visoki standard.\nPopularni gradovi Jeftini letovi iz Barselone Jeftini letovi iz Madrida Jeftini letovi iz Valensije Jeftini letovi iz Palma de Majorke Jeftini letovi iz Malage Jeftini letovi iz Almerije\nPopularni aerodromi: Jeftini letovi od Madrid Barajas Jeftini letovi od Barcelona El Prat Jeftini letovi od Valencia Manises Jeftini letovi od Palma de Mallorca Airport Jeftini letovi od Malaga Costa del Sol Jeftini letovi od Murcia International Airport


CIK BiH sa sigurnosnim agencijama u BiH o sigurnosnim aspektima pripreme i održavanja Općih izbora - RTV SLON\nCIK BiH sa sigurnosnim agencijama u BiH o sigurnosnim aspektima pripreme i održavanja Općih izbora\nSastanak Centralne izborne komisije BiH sa sigurnosnim agencijama Bosne i Hercegovine, entiteta i Brčko distrikta BiH održan je u sjedištu Centralne izborne komisije BiH u Sarajevu. Razgovarano je o sigurnosnim aspektima pripreme i održavanja Općih izbora 2022. godine u Bosni i Hercegovini, koji će biti raspisani 4. maja ove godine u 10.00 sati.\nDogovoreno je da sve sigurnosne agencije pruže podršku Centralnoj izbornoj komisiji BiH i općinskim/gradskim izbornim komisijama tokom cijelog izbornog procesa, kako bi se izbori proveli u atmosferi koja će garantirati maksimalan stepen sigurnosti i povjerenja javnosti u izborni proces – saopćeno je iz CIK-a BiH.\nU saopćenju se napominje da Izborni zakon BiH propisuje da su „svi organi vlasti na svim nivoima i zvaničnici u BiH i diplomatsko-konzularnim predstavništvima BiH obavezni pomagati organima nadležnim za provođenje izbora“.\nPrethodni članakUsvojen Program ekonomskih reformi FBiH od 2022. do 2024. godine\nSljedeći ČlanakUkrajinski parlament usvojio rezoluciju kojom je rusku agresiju proglasio genocidom


Tabaković: Dačić preterao, banke nisu najgore\nPotpredsednica Srpske napredne stranke Jorgovanka Tabaković kaže da je mandatar za sastav Vlade Srbije Ivica Dačić upotrebio "malo prejake reči" kada je rekao da je finansijski sektor najveći neprijatelj naroda, ali se složila da je dosadašnja ekonomska politika bila neadekvatna.\n- Upotrebio je malo prejake reči - navela je Tabaković na molbu novinara da prokomentariše tu Dačićevu izjavu.\nOna ipak smatra da Dačićeva izjava ima osnova i kao primer navela reklame za keš kredite u kojima nema "sitnih slova" sa upozorenjem za građane.\n- Svake večeri na televiziji gledate reklamu za keš kredite gde nema onih sitnih slova kao na kutijici cigareta gde se upozorava da pušenje nije zdravo i da ubija - rekla je Tabaković novinarima nakon okruglog stola posvećenog razvoju juga Srbije.\nPrema njenim rečima, ta sitna slova o uslovima po kojima se krediti uzimaju mogu da budu "kobna" po korisnike jer mnogi od zaposlenih već nisu u mogućnosti da kredite redovno finansiraju, kako je ukazala, što zbog rasta kursa, što zbog gubitka posla, a to posledica dosadašnje "neadekvatne ekonomske politike".\n- Ako je mandatar upravo na to mislio, onda izvolite, nemojte se složiti sa njim, ali onda ćete imati problem sa logikom rekla je Tabaković i dodala da danas sve prvo gledaju kurs evra.\nMandatar za sastav vlade Ivica Dačić izjavio je ranije da je finansijski sektor "najveći neprijatelj naroda" i da neko treba da snosi odgovornost za loše stanje u finansijama i ekonomiji.


Potpredsednik Đelić obrazložio je Izveštaj o sprovođenju Akcionog plana za ispunjavanje preporuka iz Godišnjeg izveštaja Evropske komisije za 2010. godinu, radi ubrzanja sticanja statusa kandidata i izveštaje o sprovođenju Drugog izmenjenog i dopunjenog Nacionalnog programa za integraciju Republike Srbije u Evropsku uniju (NPI), za period januar-mart i za period april-jun 2011. godine.\nGovoreći o učinku Vlade i Narodne skupštine, potpredsednik Đelić je rekao da je do kraja drugog tromesečja Akcioni plan ispunjen sa 73 odsto, a Nacionalni program sa 82 odsto, što je dobar rezultat. Podsetio da je Srbija u potpunosti ispunila obaveze prema Haškom tribunalu, usvojeni su neki važni zakoni iz tzv.evropske agende, među kojima su Zakon o finansiranju političkih aktivnosti i izmene Zakona o izboru narodnih poslanika kojima su ukinute blanko ostavke. Dodao je da je usvojen je veliki broj zakona iz oblasti poljoprivrede i zaštite životne sredine.\nĐelić je rekao da je nastavljena je reforma u oblasti pravosuđa, kao i borba protiv korupcije i organizovanog kriminala. Napredak je postignut u radu nezavisnih regulatornih tela i u oblasti javnih nabavki.\nTokom ove godine smanjen je broj lažnih azilanata, čime se smanjuje pritisak na na bezvizni režim naše zemlje, rekao je potpredsednik Đelić. Najavio je da će nacrti zakona o javnoj svojini i o restituciji biti u javnoj raspravi tokom avgusta, kao i da će o njima Narodna skupština odlučivati u septembru.\nDijalog Beograda sa Prištinom odvija se uz velike teškoće i može da bude ugrožen jednostranim potezima Prištine, rekao je Đelić i naglasio da su poslednje takve akcije osudili i EU I SAD. Očekuje se da u nastavku dijaloga budu rešena pitanja carinskog pečata i predstavljanja Kosova i Metohije u regionalnim forumima.\nČlanovi Odbora postavili su pitanje dokle se stiglo u izradi podzakonskih akata, čije je usvajanje preduslov za sprovođenje zakona. Iznete su ocene da u oblasti reforme pravosuđa, i pored pomoći EU, nema pozitivnih pomaka. Takođe je rečeno da u dijalogu Beograda i Prištine nema rezultata i da pregovori vode postupnom priznavanju nezavisnosti Kosova i Metohije.\nDirektorka Kancelarije za evropske integracije Milica Delević istakla je da je sačinjena analiza koja je pokazala koji su podzakonski akti usvojeni, kao i da su najveći broj akata donela ministarstva poljoprivrede, vodoprivrede i šumarstva i životne sredine, rudarstva i prostornog planiranja.\nĐelić je naglasio da je Srbija jasno opredeljena za nastavak dijaloga sa Prištinom kako bi se došlo do rešenja otvorenih pitanja i pomoglo građanima koji žive u toj pokrajini.\nOdbor je odlučio da krajem avgusta organizuje javno slušanje o nacrtu zakona o restituciji.


Gledaj.rs | EBRD obezbedila Banci Inteza kredit od 25 miliona evra za energetski efikasne investicije\nEBRD obezbedila Banci Inteza kredit od 25 miliona evra za energetski efikasne investicije\nEvropska banka za obnovu i razvoj (EBRD) obezbedila je dve kreditne linije u ukupnom iznosu od 25 miliona evra kojima će Banka Inteza u Srbiji omogućiti malim i srednjim preduzećima da dostignu zelene standarde Evopske unije, kao gradjanima da svoje domove učine energetski efikasnijim, saopšteno je danas.\nPrvi deo finansijskog paketa sastoji se od kreditne linije od 20 miliona evra za povećanje konkurentnosti lokalnih malih i srednjih preduzeća.\nTaj zajam omogućiće preduzećima da unaprede svoje procese, zamene opremu i usklade ih sa standardima EU u pogledu kvaliteta i bezbednosti proizvoda, kao i zdravlja i bezbednosti na radu i zaštite životne sredine, navodi se u saopštenju Banke Inteza.\nTe investicije biće pokrivene iz Programa za povećanje konkurentnosti malih i srednjih preduzeća, koji finansira EBRD, dok EU obezbedjuje podsticaje i tehničku podršku. Cilj finansiranja je da se pomogne malim i srednjim preduzećima da modernizuju svoje aktivnosti i iskoriste poslovne prilike na Zapadnom Balkanu i širem evropskom tržištu.\nDrugim delom finansijskog paketa obezbedjeno je pet miliona evra za pojedinačne investicije u zelene materijale, opremu i tehnologije za stambene prostore u privatnom vlasništvu iz Programa za finansiranje zelene ekonomije (GEFF), koji nudi rešenja koja su efikasna u pogledu energije i resursa u cilju izgradnje održivije ekonomije.\nProgram su podržali EU, Investicioni okvir za Zapadni Balkan i Federalno ministarstvo finansija Austrije.\nDirektor EBRD-a za finansijske institucije za Zapadni Balkan i Istočnu Evropu Aleksandra Vukosavljević je rekla da je ta finansisjka institucija u saradnji sa Bankom Intez do sada obezbedila više od 180 miliona evra za mala i srednja preduzeća, kao i preduzeća kojima upravljaju žene u Srbiji.\nTakođe su obezbedjeni zajmovi da više od 2.000 domaćinstava u Srbiji investiralo u energetski efikasna rešenja.\n"Zahvaljujući sredstvima iz nove kreditne linije ponudićemo povoljnije uslove finansiranja za mala i srednja preduzeća koja žele da unaprede i usklade svoje poslovanje sa zelenim standardima EU, a bićemo u prilici i da omogućimo vlasnicima domaćinstava da ulaganjem u energetski efikasna rešenja, pored mogućnosti da povrate do 20 odst oiznosa investicije, ostvare i značajne finansijske uštede u dužem roku i zajedno sa nama doprinesu zaštiti životne sredine", rekao je predsednik Izvršnog odobra Banke Inteza Darko Popović.\nEBRD je vodeći institucionalni investitor u Srbiji sa uloženih više od 7,6 milijardi evra. Fokus banke u Srbiji je na razvoj privatnog sektora, unapredjenje javnih komunalnih preduzeća i omogućavanje tranzicije države ka zelenoj ekonomiji.


Kreće izradnja autoputa Ruma-Šabac, za koji smo dobili kredit od 210 miliona evra - BKTVNews\nKreće izradnja autoputa Ruma-Šabac, za koji smo dobili kredit od 210 miliona evra\n03. Septembar 2018. u 14:47\nPhoto: Tanjug/ Filip Kraincanic\n"Srbija i Azerbejdžan imaju prijateljske i dobre ekonomske odnose, a posao koji započinjemo nastavak je dogovora koji su postigli predsednici Srbije i Azerbejdžana.\nProjekat saobraćajnice Ruma-Šabac-Loznica od velikog je značaja za Srbiju i zadatak radne grupe je da pripremi sve za realizaciju projekta i da on bude realizovan na vreme", rekla je potpredsednica Vlade i ministarka građevinarstva, saobraćaja i infrastrukture Zorana Mihajlović, koja je predsedavala sastanku Radne grupe.\nAmbasador Azerbejdžana Eldar Hasanov rekao je da je doneta odluka da se Srbiji dodeli kredit od 210 miliona evra i da je azerbejdžanska strana spremna da pomogne u pripremi projektno-tehničke dokumentacije.\nZajednički su konstatovali da bi radovi na izgradnji mogli da počnu u prvoj polovini sledeće godine.\nNovih 80 kilometara\nNovi put koji će povezati Rumu, Šabac i Loznicu biće nastavak brze saobraćajnice Novi Sad-Ruma, odnosno Fruškogorskog koridora.\nUkupna dužina ove saobraćajnice je oko 80 kilometara, od čega je 25 kilometara dužina budućeg auto-puta Ruma-Šabac, a brze saobraćajnice Šabac-Loznica 55 kilometara.\nIzgradnja brze pruge do Budimpešte\nMinistarka Mihajlović danas je razgovarala i s ambasadorom Mađarske u Beogradu Atilom Pinterom o saradnji dve zemlje u oblasti infrastrukture i saobraćaja, uključujući izgradnju brze pruge Beograd-Budimpešta.\n"Srbija je počela radove na dve deonice i potpisala komercijalni ugovor za treću deonicu, i želimo da vidimo da projekat napreduje i sa mađarske strane, budući da je reč o zajedničkom kinesko-mađarsko-srpskom projektu koji će bolje povezati ne samo naše dve zemlje, nego i čitav ovaj deo Evrope", rekla je Mihajlovićeva.\nBogoljubu Kariću nagrada "Ličnost godine" Unije zanatlija i preduzetnika regiona Južna Srbija


Ustavni sud RS: Nije povrijeđen interes Bošnjaka zbog Dana RS\nVijeće za zaštitu vitalnog interesa Ustavnog suda Republike Srpske utvrdilo je da Zakonom o Danu Republike Srpske, koji je Skupština RS izglasala na sjednici održanoj 25. oktobra, nije povrijeđen vitalni nacionalni interes bošnjačkog naroda.\nVijeće je ocijenilo da iz sadržaja osporenog Zakona ne proizlazi da on diskriminiše ili dovodi u podređen položaj bilo koji konstitutivni narod u Republici Srpskoj u pravu na uživanje garancija iz kruga vitalnih nacionalnih interesa definisanim Ustavom Republike Srpske.\n“Sadržaj ovog zakona ne sadrži vjerske, niti nacionalne elemente koji bi mogli dovesti do eventualne dominacije konstitutivnog srpskog naroda u promovisanju kulture, tradicije ili vjere, kako to smatra Klub delegata bošnjačkog naroda. Naprotiv, Zakonom je propisano da se Dan Republike obilježava i praznuje kao sekularni praznik, što znači da nema religijskih, ni nacionalnih dimenzija, već da podjednako tretira sve građane”, saopšteno je iz Ustavnog suda Republike Srpske.\nKlub delegata bošnjačkog naroda u Vijeću naroda RS podnio je ranije ovom vijeću zahtjev za utvrđivanje povrede vitalnog nacionalnog interesa bošnjačkog naroda u vezi sa navedenim zakonom.\nPodnosilac je u predmetnom zahtjevu istakao da sadržaj osporenog zakona predstavlja povredu vitalnog nacionalnog interesa bošnjačkog naroda, te da su njime povrijeđena ljudska prava i osnovne slobode propisane Ustavom, jer se Dan RS obilježava i praznuje 9. januara, što je, kako su naveli, neprihvatljivo za bošnjački narod.


Single-Engine Turbine OPS « AVIJATIČAR\nHome » DCV » Single-Engine Turbine OPS\nLegalizovane komercijalne IFR Single-Engine Turbine Operacije u Evropi\nEvropska agencija za bezbednost vazdušnog saobraćaja (EASA), objavila je 2. marta izmenu regulative kojom je dozvoljeno korišćenje jednomotornih turboprop aviona (SET) u komercijalim operacijama (javni avio-prevoz). Do sada javni avio-prevoz jednomotornim avionima nije bio dozvoljen u noćnim i u instrumentalnim uslovima. Nova pravila brišu ova ograničenja za turboprop avione. Udruženje proizvođača opšte avijacije (GAMA) dugo vremena je lobiralo na donošenju ovog propisa u Evropi (EASA zemljama).\nOstaje problem na koji način i kada će ovaj propis biti implementiran u Srbiji. Opšte je poznato da naše vazduhoplovne vlasti imaju poteškoća jer se propisi EU ne preuzimaju automatski, o čemu govori i činjenica da deo već donetih propisa iz dela saobraćajnih operacija (OPS) još uvek nije implementiran kod nas. Poražavajuće je i to da taj deo propisa značajno olakšava funkcionisanje i rad operatera koji se bave A-A tipom operacija u javnom avio-prevozu i pružanjem usluga iz vazduha.\nNeke države, članice EASA, su još ranije napravile izvesne derogacije po ovom pitanju, čime su na mala vrata legalizovale pomenuti propis, a najverovatnije zarad ekonomskog interesa sopstvene avio-industrije (Pilatus PC-12).\nNovu regulativu (EU) 2017/363 možete videti ovde.\n« Jarak: Status Quo Udes vojnog aviona G4 Super Galeb »


"Zeleni dah grada mog" | VAmedia - info portal\n19/12/2018 19/12/2018 Нема коментара на “Zeleni dah grada mog”\nGimanzija organizuje tribinu i prezentaciju istraživačkog rada učenica : Marije Đukić i Eme Ulemek. Tema je “Zeleni dah grada mog”, a govoriće se o mogućim rešenjima problema zagađenja vazduha u Valjevu.\nPomenute učenice su sa ovim radom osvojile prvo mesto na Republičkoj smotri talenata u Beogradu. Tribina će se održati u ponedeljak, 24. decembra u Svečanoj sali Valjevske gimnazije sa početkom u 19 časova.\nGimnazija naglašava da je tribina jasan dokaz u kojoj meri ova škola izražava podršku, neguje i uvažava mišljenje svojih učenika.


Dif izazov protiv koronavirusa u Severnoj Mitrovici - Kosovo Online\nDif izazov protiv koronavirusa u Severnoj Mitrovici\n19. Mart 2020. • 10:27\nMere Vlade Srbije u cilju sprečavanja širenja koronavirusa, koje predviđaju i zabranu sportskih takmičenja i aktivnosti, od prvog dana poštuju se i u Omladinskom fudbalskom klubu „DIF“ u Severnoj Mitrovici.\nIpak, kako bi svojim članovima pomogli da ostanu fizički aktivni, čelnici ovog kluba osmislili su „Dif izazov“ kojim je predviđeno da jedan član pogodi prečku sa polovine terena i izazove nekog od svojih klupskih drugova da isto uradi. Potrebno je da pogodak u prečku snimi mobilnim telefonom, kao i ime drugara kog izaziva, a svi uspešno izvedeni izazovi objavljuju se na fejsbuk stranicu ovog kluba.\nNa igralištu kod Tehničke škole u Severnoj Mitrovici juče su se u razmaku od par sati pojavili kapiteni četiri generacije. Prvi je u „napad“ na prečku krenuo Novak Marković, koji predvodi generaciju dečaka rođenih 2010. godine. Posle par promašaja, usledio je pogodak, a na megdan je pozvan, njegov godinu dana stariji klubski drug Nikolaj Perić.\nSvoje nišanske sprave Perić je brzo podesio pa je tup udarac lopte o drvenu gredu označio da je izazov ispunjen, ali i dao „zeleno svetlo“ da se izazove tri godine mlađi Filip Kostić.\nLevonogi napadač generacije dečaka rođenih 2012. godine gađao je snažno i precizno, a umesto svojih drugova, na izazov je pozvao svog trenera Uroša Galjka. Potvrdu da uče od najboljih, trener Galjak dao je pogotkom već iz drugog pokušaja.\nPredsednik OFK „Dif“ Nemanja Bulatović kaže za Kosovo Onlajn da je želja trenera bila da se u istom trenutku ispoštuju preporuke države Srbije, ali i da članovi kluba ostanu fizički aktivni.\n„Obustavili smo sve akvitnosti u klubu, ali smo prolaskom kroz grad videli naše članove kako igraju fudbal i sami vežbaju. Odlučili smo da im ponudimo nešto zanimljivo, ali da se ne skupljaju u grupama, već da rade pojedinačno. Došli smo na ideju koju smo nazvali ,Dif izazov' koji predviđa da dete sa polovine terena pogodi prečku i izazove nekog svog druga. To se masovno proširilo i oko 50 – tak dečaka je do sada prihvatilo i ispunilo ovaj zadatak“, rekao je Bulatović.\nsport fudbal OFK Dif Korona Virus\nOFK "DIF" predstavio svoju životnu pesmu\nPoput mnogih svetskih fudbalskih zvezda i klubova, OFK „DIF“ iz Kosovske Mitrovice predstavio je večeras svoju životnu pesmu.


Raspisan konkurs za dodjelu 100 studentskih stipendija - princip.news\nRaspisan konkurs za dodjelu 100 studentskih stipendija\nOpština će dodjeliti stipendije svim studentima koji imaju prosjek ocjena devet i više ako ispunjavaju ostale uslove konkursa.\nZa stipendije mogu konkurisati studentima prve godine studija pod uslovom da su proglašeni učenikom generacije u Srednjoj školi i da imaju stalno mjesto prebivališta na području opštine.\nPravo da se prijave na konkurs imaju svi studenti, koji imaju državljanstvo Republike Srpske i BiH, studenti druge i viših godina prvog ciklusa studija koji studiraju na fakultetima u Republici Srpskoj i BiH, Srbiji i EU, a koji imaju stalno mjesto prebivališta na području opštine najmanje šest mjeseci prije podnošenja zahtjeva.\nStipendije se ne odobravaju za vrijeme apsolventskog staža, a više o uslovima i potrebnoj dokumentaciji za prijavu na konkurs, zainteresovani mogu da pronađu na zvaničnoj stranici opštine.\nZa sva dodatna pitanja zainteresovani studenti mogu se obratiti u kancelariju broj šest, u zgradi opštine ili putem telefona 057/340-247.\nKonkurs je otvoren do 12. novembra.


Osmogodišnji Ognjen Nikočević dobio ponudu da trenira u Barseloninoj školi fudbala - SPORTSKI ŽURNAL\nOgnjen Nikočević je pobednik prošlogodišnjeg Barseloninog kampa u Srbiji i na kamp je došao iz Podgorice\nOsmogodišnji Ognjen Nikočević dobio je ponudu da trenira u Barseloninoj školi fudbala La Masija, iz koje su potekli i fudbaleri poput Lionela Mesija, Andresa Inijeste i Ćavija, saopštio je danas FCB kamp za Srbiju.\nOgnjen Nikočević je pobednik prošlogodišnjeg Barseloninog kampa u Srbiji i na kamp je došao iz Podgorice.\nOn je stigao juče iz Španije, gde je drugi put prošao trenažni proces u Barseloninoj školi fudbala La Masija i gde je dobio ponudu da ostane da živi i trenira u najprestižnijoj školi fudbala u svetu, navodi se u saopštenju.\n- Uslovi su na vrhunskom nivou, još sam pod utiscima. Španski treneri su Ognjena stavili u top 10 igrača u dve generacije, 2010. i 2011. godište, koje ukupno imaju oko 90 igrača. Naši planovi su sada da se preselimo u Španiju. Sve se brzo odigralo, ali ovu priliku ne smemo propustiti - rekao je Ognjenov otac, Veljko Nikočević.\nMladi talenti od šest do 16 godina iz cele Srbije imaće priliku da sa trenerima iz Barselone i licenciranim trenerima sa Balkana nauče fudbalsku tehniku.\nI ove godine, kao i prošle u Novom Sadu, kamp će biti humanitarnog karaktera, te će biti besplatan za vanserijske talente bez roditeljskog staranja ili za talente samohranih roditelja, zahvaljujući društveno odgovornim kompanijama, piše u saopštenju.


Naslov: Kako sprečiti dete da psuje? Sub Mar 19, 2011 5:56 pm\nNe mora da znači da non-stop psujete u kući i da je čuo od vas, jer mališan ružne reči može čuti na televiziji, u prodavnici, na igralištu, u vrtiću...\nDovoljno je da neku reč čuje samo jednom i da je ponavlja stalno. Uostalom nije ni važno tražiti uzrok, tačnije osobu od koje je čuo ružnu reč, već da mu date do znanja koliko je to ružno i nepristojno.\nUkoliko se radi o vama bliskim ljudima, objasnite im da vam to smeta i da ignorišu dete kada psuje. Ako neko iz inata neće da vas posluša, u tom trenutku nemojte ništa da preduzimate, već sačekajte da popričate ozbiljno sa detetom čim dođete kući ili budete nasamo.\nObjasnite mu koliko je ružno psovati i da mu se svi smeju zato što to nije lepo, a ne zato što je zanimljiv. Čak iako ste liberalni po pitanju psovki i govorenja ružnih reči, detetu treba dati do znanja da to nije lepo, jer se može desiti da vam u nekom društvu bude izuzetno neprijatno zbog njegovog ponašanja.


LG proširuje partnerstvo sa kompanijom Qt - BIGportal.ba\nJuli 1, 2019 Juli 1, 2019 089\nKompanija LG Electronics (LG) najavila je potpisivanje Memoranduma o razumevanju sa kompanijom The Qt Company sa sedištem u Finskoj, a bavi se razvojem softvera i stoji iza Qt projekta.\nKompanija LG Electronics (LG) najavila je potpisivanje Memoranduma o razumevanju sa kompanijom The Qt Company sa sedištem u Finskoj, a bavi se razvojem softvera i stoji iza Qt projekta. Cilj je da se proširi postojeća saradnja na platformi webOS, a ovo konkretno partnerstvo će se fokusirati na ugrađivanje LG-jeve open source platforme webOS u buduće automobilske, robotske i pametne kućne uređaje, ali i na pozicioniranje webOS-a kao referentnog operativnog sistema za Qt. Partnerstvo garantuje efikasnije upravljanje resursima koja su potrebna za prenos na Qt i minimiziranje razlika između Qt i platforme webOS, što će dovesti do najboljeg korisničkog iskustva za AI i IoT korisnike. Zahvaljujući stručnosti kompanije Qt u području korisničkog iskustva (UX) i LG-jevom poznavanju proizvoda, saradnja će kreirati snažno razvojno okruženje za programere, inženjere i dizajnere kako bi mogli da stvaraju inovativne aplikacije i uređaje.


Održana konsultativna radionica "Kako OCD mogu da doprinesu transparentnom i participativnom procesu pregovora u poglavlju 27" - Centar za evropske integracije\nOdržana konsultativna radionica "Kako OCD mogu da doprinesu transparentnom i participativnom procesu pregovora u poglavlju 27"\nBeogradska otvorena škola (BOŠ) je u okviru inicijative „Progovori o pregovorima“, a uz podršku Fondacije za otvoreno društvo Srbija organizovala konsultativnu radionicu „Kako organizacije civilnog društva mogu da doprinesu transparentnom i participativnom procesu pregovora sa EU u poglavlju 27“, 23. i 24. maja 2016. godine u Andrevlju na Fruškoj Gori.\nRadionica je imala za cilj promociju transparentnog, odgovornog i inkluzivnog procesa pregovora o pristupanju EU zasnovanog na dijalogu i partnerskoj saradnji civilnog društva i javnih vlasti.\nOvom radionicom BOŠ želi da ostvari:\nIntenzivnije uključivanje lokalnih zajednica u proces pregovora i da povećamo uticaj civilnog društva u monitoring primene pravnih tekovina EU u oblasti zaštite životne sredine.\nUnapredimo kvalitet procesa praćenja i doprinosa u pregovorima sa EU koje daju organizacije civilnog društva\nUmrežavanje organizacija civilnog društva koje prate poglavlje 27. \nSmatramo da je neophodno da proces pregovora bude zasnovan na poznavanju činjenica i dosadašnjih postignuća na nivou lokalnih samouprava i želimo da to postignemo kroz jačanje saradnje između organizacija civilnog društva.\nProgram radionice je baziran na pozitivnom primeru rada Koalicije 27, koja predstavlja platformu za zajedničko učešće organizacija civilnog društva u procesu usvajanja standarda i vrednosti Evropske unije u oblasti zaštite životne sredine u Republici Srbiji. Koalicija 27 prati proces usklađivanja i primene politika i propisa Republike Srbije sa pravnim tekovinama EU u oblasti životne sredine i klimatskih promena i doprinosi tom procesu. Koalicija 27 zagovara i podstiče učešće javnosti u procesu pristupnih pregovora RS sa EU i predlaže rešenja koja će doprineti zaštiti i unapređenju životne sredine i kvalitetu života građana.\nPored mnogobrojnih organizacija i inicijativa aktivnih u oblasti politike zaštite životne sredine, saradnja je započeta sa partnerima iz Crne Gore, Koalicijom 27, Crna Gora, čiji predstavnici su bili gosti radionice.


Evropski parlament upozorio na porast ustaštva u Hrvatskoj - Index.ba\n– Društvena polarizacija je pojačana. Razgovaramo samo s onima koji se slažu s nama i to potiče podjele u našem društvu – istaknula je u Evropskom parlamentu Vera Jourova, komesarka Evropske komisije za pravosuđe, zaštitu potrošača i ravnopravnost spolova, prenosi Hina.\nIstakla je kako tome doprinosi i loš odgovor Evrope na migrantsku krizu, kao i teroristički napadi te tehnološka revolucija zbog koje “ljudi više ne razumiju svijet i zato traže više sigurnosti”.\n– Mislim da snaga ekstremne desnice nije dovoljno jaka da ugrozi Evropu, ali ako demokratske stranke ne pronađu način opasnost bi mogla rasti – zaključio je Čeh, dodavši kako nasilje dolazi i s krajnje ljevice i da zagovara represivne mjere u borbi protiv tih pojava.\n– Groteskno je čuti kako govorite o opasnosti fašizma toliko nakon kraja Drugog svjetskog rata i građanskih ratova, mora da je to frojdovska stvar – rekao je italijanski ekstremist.\nPrethodni članakGotovo 1.400 mrtvih u Indoneziji nakon zemljotresa i tsunamija\nNaredni članakHalilhodžić obavio prvi trening s fudbalerima Nantesa: Debituje u nedjelju protiv Bordeauxa


Osam sati Suzuke - PLUMRACE\n25. 07. 2012. Comments (0) Views: 511 Brzinski, Motociklizam\nU nedelju, 29. jula sa početkom u 4.30 časova po našem vremenu u dalekom Japanu, na čuvenoj stazi Suzuka, Srpski tim „Flembo Dijamant Srbija“ predvođen našim najtrofejnijim motociklistom, legendarnim Dragoslavom Kuletom Perišićem, nastupa na trećoj ovogodišnjoj trci svetskog endjurans šampionata „8 sati Suzuke”.\nNa startu trke će se pojaviti 60 ekipa iz čitavog sveta, od kojih je samo osam timova iz Evrope. Interesantan podatak je činjenica da je naša ekipa jedini privatni tim iz Evrope koji će nastupiti na ovoj trci.\nZa Srpsku ekipu „Flembo Dijamant Srbija“ pored Kuleta Perišića, koji je menadžer i prvi vozač, nastupiće Italijan Andrea Bosio i Francuz Frank Kersosimo na motociklu Kavasaki ZX10R sa startnim brojem 46. Naš tim nastupa u najjačoj EVC klasi, superbajk do 1000 kubika.\nPosle dve održane trke (“24 časa Bol d’ Or” u Francuskoj i “8 sati Dohe” u Kataru) naš tim se nalazi na desetom mestu u generalnom plasmanu svetskog endjurans šampionata sa 19 osvojenih bodova.\n» Brzinski, Motociklizam » Osam sati Suzuke


Izvor: Sportski žurnal arhiva vesti 23.07.2017 - Naslovi.net\nTamara Salaški izborila normu za London\nSportski žurnal 23.07.2017\nSrpska atletičarka, nacionalna rekorderka na 400 metara, Tamara Salaški uspela je da ispuni normu za predstojeće Svetsko prvenstvo u Londonu. Salaški je na takmičenju Velika nagrada Srbije u Kragujevcu pobedila rezultatom 51,98 sekundi, saopštio je… »\nBritanski biciklista Kris Frum osvojio je svoju četvrtu titulu na Trci oko Francuske. Frum je osvajanje titule proslavio na današnjoj poslednjoj, revijalnoj etapi od Montegrona do Jelisejskih polja u Parizu. Biciklisti Skaja ovo je četvrta titula u… »\nŠpanovićeva ima naslednicu: Gardaševićeva najbolja juniorka u Evropi!\nSrpska atletičarka Milica Gardašević pobedila je na Evropskom prvenstvu za takmičare do 20 godina u italijanskom Grosetu u disciplini skok u dalj. Gardaševićeva je zlatnu medalju osvojila skokom iz treće serije od 6,46 metara i tako postala… »\n23.07.2017 Sportski žurnal, kategorije


Provaljeno u kuću u Tuzli: Mještani sumnjaju na migrante\nPU Tuzla je danas u poslijepodnevnim satima zaprimila prijavu da je provaljeno u kuću na području Mjesne zajednice Bukinju, potvrđeno je za Tuzlanski.ba u MUP-u TK. Na teren su upućeni službenici PS Zapad – PU Tuzla koji su na mjestu događaja obavili uviđaj i zadokumentovali ovaj događaj.\nNezvanično saznajemo u objekat je provljano kroz prozor i vrata, a otuđena je zimska garderoba. Mještani Bukinja kažu kako su posljednjih dana na ovom lokalitetu često viđali migrante te kažu postoji opravdana sumnja da su upravo migranti izvršili provalu u kuću gdje su najvjerovatnije boravili određeni period.\nSaznajmo još da niko ne živi u kući u koju je provaljeno. Podsjetimo, jutros oko 100-tinjak građana iz nekoliko mjesnih zajednica sa područja Tuzle okupilo se ispred BKC-a gdje je danas održana sjednica Skupštine Tuzlanskog kantona kako bi poslali jasnu poruku vlastima da ne žele migrante u blizini svojih kuća prenosi Tuzlanski.ba


Pušteno u rad biogasno postrojenje u Novom Miloševu – Kikinda Online News – Kikinda Online News\nPušteno u rad biogasno postrojenje u Novom Miloševu – Kikinda Online News\nBy aleksandar.zigic09@gmail.com\t January 26, 2021 January 26, 2021 No Comments\nPotpredsednica vlade i ministarka rudarstva i energetike Zorana Mihajlović je u Novom Miloševu pustila u rad “Pepo Energy” postrojenje koje će proizvoditi struju iz obnovljivih izvora energije.\nPostrojenje “Pepo Energy”koristi biomasu kao glavnu sirovinu za proizvodnju biogasa koji generiše električnu i toplotnu energiju.\nJednostavnije rečeno, meso bundeve i žitni ostaci skladište se u silose i kasnije pretvaraju u električnu energiju uz pomoć generatora.\n“Ovo je za Srbiju važno, jer pored 28 elektrana na biogas imamo još jednu i važno je da 73 gradimo danas u Srbiji. I da ćemo sa oko 100 megavata kapaciteta, koji će biti instalisani u narednih godinu ili dve u elektranama na biogas u Srbiji, biti zemlja koja će imati kada govorimo o energiji iz elektrana na biogas više nego Slovenija, Hrvatska i Crna Gora zajedno” – rekla je Zorana Mihajlović.\nNakon što je postrojenje počelo da proizvodi prve kilovate, Mihajlovićeva je rekla da je u njega uloženo pet miliona evra, kao i da će zahvaljujući tome 30 ljudi imati posao.\n“Ovo je poruka koju Vlada Srbije i Pokrajinska vlada šalju kada je reč o obnovljivim izvorima energije. Ova investicija pokazuje u kom smeru ćemo ići i to mnogo brže nego u prethodnom periodu” naglasila je Mihajlovićeva.\nIstiče da mnogo toga mora da se menja u Srbji u 2021. u oblasti energetike.\nZahvalila je svim investitorima koji ulažu u oblast obnovljivih izvora energije pošto to znači, kako kaže, da veruju u našu državu i energetsku politiku.\n“Klimatski neutralni razvoj je jedini razvoj koji može Srbiju da dovede na mnogo više stope razvoja BDP-a i mi to hoćemo da postignemo u narednim godinama” – poručila je ministarka.\nIstakla je da će zato ova godina u resoru energetike biti obeležena donošenjem novih zakona, strategija i akcionih planova.\nMihajlovićeva je rekla da će Srbija dobiti i novi Zakon o obnovljivim izvorima energije, koji će omogućiti da jedan deo naše energetske bezbebednosti imamo i iz obnovljivih izvora.\nDodaje da su se biogasne elektrane pokazale kao elektrane koje će obezbediti pouzdanu energiju, to jest da su pouzdanije od solarnih ili elektrana na vetar.\n“Biogasne elektrane u odnosu na solarne daju 3,5 puta više energije“, napomenula je ministarka i dodala da energetika i ekologija moraju da idu zajedno.\n“One su sada drugarice i sestre i ne mogu da budu drugačije posmatrane. Sve će biti usmereno ka zelenoj energiji i klimatski održivom razvoju“, poručila je Mihajlovićeva.\nKompanija “Pepo Energy”, koja je zajednički poduhvat švajcarske energetske MET grupe i lokalne kompanije ” Arhar Teh”, izgradila je u Novom Miloševu 100 odsto ekološko postrojenje za proizvodnju energije kapaciteta 1,2 MW.\nTo ekološko postrojenje izgrađeno je za osam meseci uprkos pandemiji kovida 19 i u izgradnji je učestvovalo više od 150 radnika različitih profila.\nNajlepša akcija Gradske uprave Kikinda: Podeljeno 148 bebi paketa – Kikinda Online News\nOŠ. ,,1. Oktobar” u Bašaidu nakon skoro pedeset godina ima toplu vodu – Kikinda Online News


Tetra Pak isporučio više od 500 milijardi komada ambalaže sa FSC™ oznakom – GMinfo\nTetra Pak isporučio više od 500 milijardi komada ambalaže sa FSC™ oznakom\nOd 2007. godine, kada je uvedena prva Tetra Pak ambalaža sa FSC oznakom, u saradnji sa distributerskom kompanijom J Sainsbury, do danas, broj paketa koji nose FSC oznaku konstantno raste, sa posebno izraženim rastom u poslednje tri godine.\nOčuvanje životne sredine nalazi se na vrhu liste prioriteta potrošača, a očekuje se da će ova tema postajati sve značajnija u narednim godinama. Istraživanja na temu očuvanja životne sredine koja je kompanija Tetra Pak nedavno sprovela pokazuju da postoji trend konstantnog porasta broja potrošača koji su zainteresovani za ovu temu, i da svaki drugi potrošač danas obraća pažnju na to da proizvodi koje kupi na sebi imaju oznaku koja se odnosi na zaštitu životne sredine.\n– Međusobna saradnja je ključ uspeha u upravljanju održivošću na nivou lanca snabdevanja. U regionu jugoistočne Evrope, kao i širom sveta, Tetra Pak blisko sarađuje sa svojim kupcima kako bismo povećali obim FSC sertifikacije, unapredili održivo šumarstvo i smanjii emisiju ugljen-dioksida. U toku prethodne godine 85% naših paketa isporučenih u Srbiji imalo je FSC oznaku, što predstavlja značajan rast u odnosu na raniji period i približava nas ispunjenju naše ambicije da 100% naših isporučenih paketa ima FSC oznaku – izjavila je Dina Epifanova, ekspert za održivost na strani kupaca za region jugoistočne Evrope.\nMario Abreu, potpredsednik za održivost u kompaniji Tetra Pak\nMario Abreu, potpredsednik za održivost u kompaniji Tetra Pak izjavio je – Činjenica da smo dobili kompletan FSC sertifikat za lanac nadležnosti (FSC Chain of Custody certification) za sve naše aktivnosti znači da smo u mogućnosti da isporučimo ambalažu sa FSC oznakom iz bilo kog dela sveta. Klimatske promene i ograničenost resursa utiču na društvo i na prehrambenu industriju. FSC sertifikacija direktno podržava cilj održivog šumarstva u sklopu Cilja 15 Održivog razvoja, a takođe doprinosi i ostvarenju preostalih 14 ciljeva Održivog razvoja. U budućnosti ćemo osigurati da je svaki od naših snabdevača posvećen uvećavanju nivoa FSC sertifikacije i ostvarivanju najmanje 70% proizvodnje sa FSC oznakom.


Nova runda dijaloga Beograda i Prištine na tehničkom nivou 29. oktobra u Briselu - European Western Balkans\nAutor EWB 28. 10. 2020.\nBRISEL – Naredna runda razgovora na tehničkom nivou u okviru dijaloga Beograda i Prištine održaće se u četvrtak, 29. septembra, u Briselu, potvrdio je portparol visokog predstavnika EU za spoljnu politiku i bezbednost Peter Stano za EWB.\nOn je dodao da će se glavni pregovarači sastati kako bi razgovarali o poravnanju finansijskih potraživanja i imovinskim pitanjima.\n“U pitanju je sastanak koji je trebalo da se održi krajem septembra, ali je morao da bude odložen usled pandemije koronavirusa”, istakao je Stano.\nSastanku će prisustvovati šef prištinske delegacije za razgovore sa Beogradom Skender Hiseni i dosadašnji šef Kancelarije za KiM, Marko Đurić, koji je u međuvremenu predložen za ambasadora Srbije u SAD, a njegovu dužnost preuzeo dosadašnji Đurićev pomoćnik Petar Petković.\nDijalog Beograda i PrištinePeter Stano


Advokat Džulijana Asanža: Deportacija Đokovića izuzetno opasan presedan | Blok vesti\nHome Magazin Advokat Džulijana Asanža: Deportacija Đokovića izuzetno opasan presedan\nOn smatra da se radio o “izuzetno opasnom presedanu” koji može imati ozbiljne posledice u budućnosti, te je potvrdio stav mnogih da se radi o čisto političkoj odluci.\n“Vodila se velika debata o tome kako pristupiti ministrovoj izjavi o razlozima u ovom slučaju. Ne smatramo da je razrešenje te debate neophodno da bismo došli do stavova koje imamo. Ministar nije bio dužan da navodi razloge za odbijanje vize, ali je to učinio. Očigledno su pažljivo sastavljeni. Sud nema sumnje da je u vezi sa pitanjem od visokog javnog značaja, posvećena pažnja formulisanju razloga u četiri dana u kojima je ministar trebalo da razmotri stvar i dovrši i dostavi razloge. Ipak, treba dati određenu težinu činjenici da nije bilo obaveze davanja razloga. Postojala je jasna međusobna povezanost svih delova ministrovih razloga. Teme ohrabrenja i oponašanja sportskog heroja i ikone provlače se kroz razloge zabrinutosti za zdravlje i red, javni interes”, stoji u obrazloženju Federalnog suda.\nDodaje se i da je “parlament jasno stavio do znanja u članu 116 da ministar može da poništi vizu ako smatra da prisustvo njenog nosioca u Australiji može predstavljati rizik po zdravlje ili red australijske zajednice”. Takođe se tvrdi da “ministar ovaj stav ima po osnovama za koje se ne može reći da su iracionalne ili nelogične ili da nisu zasnovane na relevantnom materijalu”.\n“Gospodin Đoković i njegovi savetnici, pošto su upoznati sa ministrovim namerama, dostavili su ministru materijal i podneske o tome zašto ovlašćenje iz s 133C(3) ne bi trebalo da se primenjuje. Kasno u petak, 14. januara 2022, ministar je iskoristio svoje ovlašćenje da ukine vizu po osnovu člana 133C(3). Dopisom od tog dana, ministar je obavestio gospodina Đokovića o toj odluci i dao obrazloženje na deset stranica”, navodi se.\nPrevious articleNOVAKOVI NAVIJAČI U ČUDU: Rafael Nadal promenio ploču, ima poruku za Đokovića\nNext articleMAURO KAMORANEZI: Balkanci i Argentinci imaju isti fudbalski gen


Foto: sicar_i11 / Instagram\nIva Šicar, rođena 2001. u Staroj Pazovi, sa sestrom Larom je ovog leta stigla u novosadski "021" posle nastupa za Šabac, a kao bek je prethodno igrala za Belegiš i Titel. Prošle sezone je osvojila drugo mesto na Državnom školskom prvenstvu Srbije u basketu 3x3 i spada u talentovanije takmičarke "igre pod obručima".\nIpak, ovog ponedeljka na trening nije stigla - ova 18-godišnjakinja se automobilom kretala iz pravca Sremskih Karlovaca prema Banstolu, kada je, po svoj prilici, izgubila kontrolu nad "Puntom", sletela sa puta i uletela na gradilište brze pruge Beograd - Novi Sad. Tom prilikom je udarila kolima u kamion, kada je i došlo do povređivanja 65-godišnjeg čoveka.\nPrednji deo automobila u kome je bila ova košarkašica je potpuno smrskan, a nju su iz vozila morali da vade novosadski vatrogasci, javile su "Novosti", dodajući da je Iva Šicar zadobila teške, višestruke povrede, ali je posle ukazane medicinske pomoći na mestu nesreće, u svesnom stanju prevezena u Urgentni centar.\nPomenuti muškarac je zadobio povredu desnog kuka, i on je takođe prevezen u Urgentni cnetar KCV. Posle dijagnostike i opservacije otpušten je na kućno lečenje.\nNa sreću, usled blagovremenog zbrinjavanja, Iva Šicar nije životno ugrožena, ali je ostala na bolničkom lečenju zbog povreda glave i desne potkolenice.


OBRAZOVANJE I SOLIDARNOST: Pariski Festival za ljudska prava proslavio 16 godina postojanja - GlobalCir\nKolektiv Solidarité Laïque koji okuplja 51 obrazovnu organizaciju od 1956. godine uspješno djeluje protiv ekskluzija i za kvalitetnije obrazovanje. U Francuskoj, parisko sjedište daje upute domaćim odjelima i onima u više od 20 zemalja gdje se organiziraju akcije za zastitu civilnog društva te solidarne djelatnosti.\nManifestacija učestvuje u stvaranju diverziteta sedme umjetnosti jer su odabrani filmovi najprije pretpremijere ili ostvarenja nepokazana u tradicionalnim dvoranama.\nPrilikom podjele priznanja organiziranih u ‘Muzeju imigracije’, smještenom na Zlatnim vratima Grada svjetlosti, Festival je nagradio dva ostvarenja “Tisuće djevojaka poput mene“ afganistanske rediteljice Sahre Mani koja je dobila Grand Prix i film “Silas“, kanadsko -juznoafričkih cineastica Anjali Nayar i Hawe Essuman, kojima je uručena Specijalna nagrada žirija.\nSvjedočenja koja su nošena dahom dokumentaraca, na poseban način slave i pozivaju na borbu za potpunu primjenu Univerzalne deklaracije ljudskih prava, 70 godina nakon ustanovljenja Povelje.\nZanimljivo je kako je česko-hrvatska koprodukcija “Kada dođe rat“, Jana Gebrta,dokumentarno ostvarenje od 75 minuta, na znalački način postavilo veoma aktualno pitanje – kako paravojna, fašisticka grupa dolazi do političke moci, bila veoma posjećena i analizirana u pariskom Kulturnom centru Republike Češke, čiji je direktor Jiri Hnilica ljubazno i besplatno otvorio vrata institucije, smještene odmah pored čuvene Akademije lijepih umjetnosti, slavne E.N.S.B.A-e.


Skupština Brčko distrikta / Скупштина Брчко дистрикта - MILIĆ: U BUDŽETU ZA 2022. GODINU POTREBNO OBEZBIJEDITI SREDSTVA ZA RAD DNEVNOG CENTRA\nMilić je naveo da su ta sredstva neophodna kako bi se djeci s poteškoćama u razvoju omogućila kvalitetnija inkluzija u školi i društvu.\n„Insistirat ćemo i na tome da se svake godine traži izvještaj u odnosu na međunarodne standarde o pravima djeteta u Brčkom, da podvučemo liniju i vidimo kako i na koji način ta prava možemo unapređivati“, istakao je Milić.\nDirektor Treće osnovne škole Vladimir Simić istakao je da školu pohađa dvanaest učenika s poteškoćama u razvoju koji su raspoređeni u dva odjeljenja, da je glavni problem nedostatak stalnog profesionalnog asistenta za rad s tom djecom, te da s djecom rade asistenti primljeni po ugovoru o djelu.\nDirektor Pete Osnovne škole Mirza Fazlović istakao je da od 888 učenika koliko ih ukupno ima u centralnoj i dvije područne škole, 94 učenika su Romi i da u zadnje tri godine bilježe porast učenika iz te populacije.\nDirektorica JU obdanište „Naša djeca“ Jasna Jovičić istakla je da u toj ustanovi djecu od najranijeg doba upoznaju sa njihovim pravima ali i obavezama.\nS predsjednikom Milićem djecu su posjetili i Ana Kotur-Erkić i Željko Lazarević, dobitnici specijalnog priznanja Unicefa BiH za novinarski doprinos u zaštiti prava djeteta.


Ćosić: Posjeta Lavrova veliko priznanje za Srpsku i za Istočno Sarajevo - FILTER\nĆosić: Posjeta Lavrova veliko priznanje za Srpsku i za Istočno Sarajevo\n“Čast nam je dočekati ruskog šefa diplomatije i biće velika privilegija biti dio zvanične delegacije koja će učestvovati na sastanku sa Lavrovom. Nadam se da ću kao prvi direktno izabrani gradonačlenik Istočnog Sarajeva imati priliku da kažem koliko Istočno Sarajevo duguje Ruskoj Federaciji”, rekao je Ćosić.\n“Mi Srbi i ovde u Istočnom Sarajevu osjećamo ruski narod kao bratski narod, uvijek gledamo u njega, a s druge strane treba pogledati i konkretnu pomoć”, rekao je Ćosić, aktuelni načelnik opštine Istočno Novo Sarajevo.\n“Ne treba zaboraviti da je moskovski patrijarh u ratu posjetio Srpsko Sarajevo i da smo i mi našli načina da se odužimo ruskom narodu postavljajući spomenik / stalnom predstavniku Rusije pri UN/ Vitaliju Čurkinu u Istočnom Sarajevu”, napomenuo je Ćosić.\n“Sigurno da ćemo u narednom periodu, zajedno sa opštinama, razvijati saradnju koja će ići u ovom pravcu i pokušati doći do konkretnih oblika podrške od ruskih gradova i opština i od same Rusije. Ne mislim da je to nemoguće, mislim da je ova posjeta i sastav delegacije koja dolazi sa ministrom prava prilika da na takve stvari ukažemo i da započnemo na konkretne aktivnosti”, zaključio je Ćosić.\nTags: Istočno Sarajevo Ljubiša Ćosić Sergej Lavrov\nPrethodna Bolnica “Srbija”: Edukacija za bazično zbrinjavanje hitnih stanja\nSledeća Dodik poklonio Lavrovu ikonu u pozlati staru 300 godina


Milan Vukelić | 12. jul 2021.\nPoštovani čitaoci, novine „Nova“ usled transportnih problema od Osijeka (u Hrvatskoj, gde se „Nova“ štampa) do Beograda nisu stigle da budu distribuirane u većem delu unutrašnjosti Srbije.\nTim povodom izvinjavamo se svim čitaocina koji danas nisu došli do svog primerka „Nove“, i obećavamo da ćemo ubuduće učiniti sve da stignemo do vas kao i do sada. Zato, pozivamo sve one koji nisu uspeli da dođu do svog broja u većem delu centralne Srbije da se jave redakciji na telefon 011/45-50-141 da bismo im poslali primerak „Nove“.\nOva situacija nije nastala krivicom redakcije već zbog izuzetno teških okolnosti u kojima se „Nova“ štampa. Podsećamo vas, poštovani čitaoci, da vaš i naš list u Srbiji nije htela da štampa nijedna štamparija. Strah domaćih štamparija od režima Aleksandra Vučića i činjenica da „Nova“ sledi nezavisnu uređivačku politiku primorao nas je da list štampamo u Hrvatskoj. Takav potez nosi rizike sa sobom, kao što su letnje gužve na graničnim prelazima zbog kojih „Nova“ nije stigla do distributera na vreme.\nIpak, ostaćemo istrajni u borbi za slobodnu reč.\nNovine Nova Štampa\n← Preminuo gruzijski kamerman koga su pretukli desničari\nNe, migranti nisu zadavili ženu u Somboru →


Kako ocenjuje agencija Rojters, to nagoveštava da se slabljenje u proizvodnom sektoru može proširiti i zahvatiti širu ekonomiju, ostavljajući otvorena vrata Federalnim rezervama da ponovo smanje referentnu kamatu krajem ovog meseca.\nTrgovina na malo u SAD-u je pala za 0,3 odsto prošlog meseca jer su domaćinstva smanjila kupovine motornih vozila, građevinskog materijala, potrošnju na hobije, kao i kupovine na internetu, objavillo je danas američko Ministarstvo za trgovinu.\nOvo je prvi pad američke maloprodaje od februara ove godine.\nPodaci za avgust revidirani su naviše i pokazuju da je promet na malo povećan za 0,6 procenata umesto 0,4 posto kako je ranije objavljeno.\nEkonomisti koje je anketirao Rojters predviđali su rast maloprodaje u septembru od 0,3 procenta.\nU odnosu na septembar prošle godine, maloprodaja u SAD beleži rast za 4,1 odsto.\nAko se izuzmu automobili, benzin, građevinski materijal i usluge pripreme i služenja hrane, prodaja na malo je stagnirala u septembru, nakon što je u avgustu napredovala za nerevidiranih 0,3 procenta.\nPodaci o usporavanju potrošnje stanovništva dolaze neposredno nakon izveštaja koji pokazuju da je u septembru zabeležen skroman rast broja novih radnih mesta i aktivnosti u američkom sektoru usluga, dodaje britanska agencija.


Zbog manjka određenih kadrova, u osnovnim školama angažovani nekvalifikovani predavači.\nMinistarstvo prosvete priprema konkurs za stipendiranje studenata druge i treće godine fizike, matematike, informatike, srpskog, engleskog i nemačkog jezika i književnosti koji su zainteresovani da nakon studija rade u školi. Namera Ministarstva je da kroz stipendije u iznosu od oko 12.000 dinara, koje bi se isplaćivale svakog meseca u toku godine, ukaže studentima na značaj nastavničke profesije. Ovo je jedna od mera kojom će resorno ministarstvo pokušati da prevaziđe problem nedostatka stručnih nastavnika pojedinih predmeta u školam\n- Budući da su prve analize pokazale da postoji nedostatak nastavnika za pojedine predmete u nekim školama, Ministarstvo je, radi potpunijeg sagledavanja ovog problema, zatražilo podatke od škola o nastavnicima koji predaju te predmete, a koji po važećem pravilniku nemaju potrebne kvalifikacije - kažu naši sagovornici iz Ministarstva. - Iako su to uglavnom nastavnici koji su angažovani na određeno vreme i koji su često na zameni u osnovnim školama, namera Ministarstva je da sagleda sve aspekte i da početkom naredne godine organizuje prve obuke, to jest kratke cikluse u saradnji sa matičnim fakultetima i univerzitetima i to iz oblasti matematike i fizike za koje prema prvim podacima, postoji najveća potreba.


Vip Mobile zabeležio 21,1 miliona EUR profita u 2011. godini - Economy.rs IT Vesti\nEkonomija Finansije Biznis mali Video Ekologija E-poslovanje Diskusije \nVip Mobile zabeležio 21,1 miliona EUR profita u 2011. godini\nTeme u članku: VIp Mobile, telekomunikacije, mobilni telefoni, pametni telefoni\nTokom 2011. Vip je povećao korisničku bazu do ukupnog broja od preko 1.6 miliona korisnika i time zabeležio godišnji rast od 20.8%, dok je tržišno učešće kompanije na kraju decembra prošle godine iznosilo 15.7%.\nPrihodi su u 2011. porasli za skoro 37% do iznosa od 143.1 milion evra. Tokom četvrtog tromesečja 2011. Vip je zabeležio rast prihoda od 38.9% i dostigao sumu od 38.9 miliona evra u odnosu na isti period prošle godine. Porast prihoda rezultat je povećanja broja korisnika i povećanja ukupnog mobilnog saobraćaja generisanog od strane korisničke baze, najvećim delom zahvaljujući povećanju broja privatnih postpejd i poslovnih korisnika, kao i segmenta mobilnog brodbenda.\nOperativna dobit (EBIT) je u 2011. godini dostigla sumu od 21.1 milion evra u poređenju sa gubitkom od 47.1 milion evra u 2010. godini. Istovremeno je dobit pre kamate, amortizacije i poreza (EBITDA) u 2011. godini iznosila 31.5 miliona evra. U četvrtom tromesečju 2011. operativna dobit (EBIT) je od negativnog iznosa od 10.1 milion evra u istom period prethodne godine porasla u pozitivnu vrednost od 43.3 miliona evra, pod uticajem jednokratnog povećanja vrednosti sredstava Vipa u iznosu od 49.4 miliona evra. Revalorizacija sredstava urađena je na osnovu očekivanog većeg rasta kompanije u narednom periodu bazirano na sadašnjem trendu rasta. Dobit pre kamate, amortizacije i poreza (EBITDA) u četvrtom tromesečju prošle godine porasla je za 159.2% u odnosu na isti period prethodne godine i iznosila je 9.9 miliona evra. Kompanija je na kraju 2010. dostigla granicu rentabilnosti operativnog poslovanja, prvi put od početka rada 2007. godine.\n“Vip je jedan od najbrže rastućih mobilnih operatera u regionu i na dobrom smo putu da postanemo prvi izbor za korisnike u Srbiji jer nudimo najbolji odnos cene i kvaliteta na tržištu mobilnih komunikacija. Uprkos teškoj makroekonomskoj situaciji Vip je samo u 2011. godini uložio 56 miliona evra, najvećim delom u HSPA+ mrežnu tehnologiju koja našim korisnicima pruža veće brzine prenosa podataka. Ovom tehnologijom pokriveno je 60% populacije Srbije. Zahvaljujući daljim investicijama u naše poslovanje, kvalitetnu mrežu i konkurentne ponude pokušaćemo da u 2012. godini ubedimo još više korisnika da nam se pridruže.’’ Ovo je izjavio Tanasis Kacirumpas, predsednik Upravnog odbora kompanije Vip mobile. Vip ostaje najveći grinfild investitor u Srbiji, pošto je od 2007. godine uložio 698 miliona evra, uključujući i iznos za kupovinu licence. (Economy.rs, 24. februar 2012.)\nPovezane vesti- Kompaniji Vip mobile produžena licenca na jos 10 godina- Znaci da trošite svoj život na pogrešne stvari- Pametni telefoni nas čine manje efikasnim na poslu- Google Pixel - telefon posle kojeg zaboravite na iPhone [VIDEO]- Ambiciozan plan eUprave: sve preko mobilnog


Aktuelnosti Archives - Page 2 of 2 - Služba za realizaciju programa razvoja AP Vojvodine\nUsvojen Periodični izveštaj o realizaciji projekta „Znanje svima“\nTreća sednica Upravnog odbora projekta „Inovativni sistem za unapređenje znanja i veština – Znanje svima“ održana je u Edukativnom centru za obuke u profesionalnim i radnim veštinama.\nUručena peciva i poslastice napravljene na obukama u projektu „Znanje svima“\nPredstavnice Stručne službe za realizaciju programa privrednog razvoja AP Vojvodine posetile su ustanove socijalne zaštite i štićenicima ovih ustanova poklonile proizvode\nDelegacija Austrijske agencije za razvoj u nadzornoj poseti Stručnoj službi\nDelegacija Austrijske agencije za razvoj iz Sektora za finansijsku kontrolu iz Beča posetila je Stručnu službu za realizaciju programa privrednog razvoja AP Vojvodine\nPoslodavcima iz Vojvodine predstavljen projekat „Znanje Svima“\nPoslodavci iz Vojvodine su prisustvovali radnom doručku u Edukativnom centru za obuke u profesionalnim i radnim vešinama, tokom kog su upoznati sa projektom Inovativni sistem za unapređenje znanja i veština „Znanje svima“.\nOdržan „Dan otvorenih vrata“ u Edukativnom centru i prezentacija projekta „Znanje Svima“\nOdržan program „Dan otvorenih vrata“, posvećen aktivnostima projekta “Znanje svima” i obeležavanju dvogodišnjice rada Edukativnog centra.\nNajava za „Dan otvorenih vrata“\nU sredu 11. juna, u 13 časova u Edukativnom centru, Industrijska 3, Novi Sad, održaće se “Dan otvorenih vrat” posvećen prezentaciji aktivnosti realizovanih u okviru projekta “Inovativni sistem za unapređenje znanja i veština – Znanje svima”\nPolaznici obuka u poseti Novosadskom sajmu\nPolaznici obuka za pekare, kuvare i poslastičare, koje su organizovane u projektu “Znanje svima”, posetili su 81. međunarodni poljoprivredni sajam u Novom Sadu – vodeći sajam iz oblasti agrobiznisa.\nPoslovne prilike leže u neiskorištenim potencijalima ruralnog i ekoturizma\nDrugi ciklus obuka za marketing, menadžment i poslovanje u turizmu završen je danas u Edukativnom centru za obuke u profesionalnim i radnim veštinama. Učestvovalo je devet polaznika, koji su tokom protekle tri nedelje slušali predavanja na temu novih trendova, mogućnosti i potreba u domenu razvoja turizma.\nProjekat “Znanje svima” predstavljen na Sajmu zapošljavanja\nPosetioci Sajma zapošljavanja informisani su o mogućnostima i načinu prijavljivanja, prekvalifikacije i doškolovavanja kroz obuke u projektu „Znanje svima“.\nUz biznis plan lakše do sopstvenog posla\nKroz obuku za preduzetništvo i inovacije polaznici uče o izradi biznis plana i upoznaju se sa svim izazovima i preprekama koje ih čekaju kada odluče da pokrenu svoj posao.\nPočelo snimanje obuka u projektu „Znanje svima“\nProtekle nedelje je počelo snimanje obuka, a materijal će biti postavljen na platformu za učenje na daljinu koja je jedan od ključnih ciljeva projekta „Znanje svima“.\nUčesnici obuka u projektu „Znanje svima“ upoznati s mogućnostima zapošljavanja i samozapošljavanja\nUčesnici obuka su upoznati s mogućnostima zapošljavanja i samozapošljavanja. Po završetku obuka će moći da se opredele za neki od načina sticanja zaposlenja\nPekari, poslastičari i kuvari započeli praktičan deo obuka u projektu „Znanje svima“\nPolaznici kurseva za pekare, poslastičare i kuvare započeli su s praktičnim delom obuka. Nakon nekoliko nedelja teorijskih predavanja, s teorije prelaze na praksu.\nOdržana konferencija za novinare povodom početka obuka za nezaposlene, u okviru projekta „Znanje svima“\nNa konferenciji, direktorka Stručne službe, Dijana Benka-Rosić, predstavila je osnovne ciljeve i značaj projekta.\nPočele obuke za nezaposlene u projektu „Znanje svima“\nEdukativni centar za obuke u profesionalnim i radnim veštinama primio je prve polaznike obuka u okviru projekta „Znanje svima“. Istog dana otpočeo je teorijski deo predavanja u obukama za kuvare, pekare, poslastičare, za marketing, menadžment i poslovanje u turizmu, kao i za preduzetništvo i inovacije.\nDelegacija Austrijske agencije za razvoj u monitoring poseti Stručnoj službi za realizaciju programa privrednog razvoja AP Vojvodine\nMonitoring misija deo je aktivnosti Austrijske agencije za razvoj koje predstavljaju podršku svim aktivnostima projekta finansiranog grant šemom. Delegacija je posmatrala projektne aktivnosti i proveravala njihovu usaglašenost s akcionim planom, planiranim rezultatima i ciljevima projekta.\nUsvojeni programi obuka u projektu „Znanje svima“\nUpravni odbor projekta „Inovativni sistem za unapređenje znanja i veština – Znanje svima“ održao je drugu sednicu, u četvrtak 6. marta.\nIntenzivirano informisanje nezaposlenih o obukama u projektu „Znanje svima“\nPokrajinska služba za zapošljavanje i Stručna služba za realizaciju Programa privrednog razvoja AP Vojvodine, započele su informisanje nezaposlenih o obukama.\nZavod za ravnopravnost polova pozvao udruženja žena da učestvuju u obukama\nZavod za ravnopravnost polova pozvao je članice udruženja da pomognu u promovisanju projekta i animiranju nezaposlenih iz svojih okruženja kako bi učestvovali u obukama.\nOdržan prvi sastanak partnera na projektu “Inovativni sistem za unapređenje znanja i veština – Znanje svima“\nPrvi sastanak na projektu “Inovativni sistem za unapređenje znanja i veština – Znanje svima“\nPotpisan ugovor o realizaciji projekta „Znanje svima“\nU okviru IPA programa EU pod nazivom “Socijalno ekonomski razvoj dunavske regije u Srbiji”, EU i Austrijska agencija za razvoj, donirale su 18,5 miliona eura za sprovođenje dunavske strategije.